«Келажак лидерлари» Нурободда » “Нуробод” газетаси\n«Келажак лидерлари» клуби аъзолари томонидан Нуробод туманидаги 40,72-умумтаълим мактабларида тренинг ташкиллаштирилди. Ушбу мактаблар туманнинг чекка ҳудудида жойлашган бўлиб, лидерлар мактаб ўқувчиларига лидер мотивацияси, тайм менежмент, ОТМ кириш учун тайёргарлик кўриш, бугунги кундаги ривожланаётган соҳалар, ҳукумат томонидан яратилаётган имкониятлар ҳамда давлат хизмати тушунчаси ва жозибадорлиги хусусида гапириб ўтдилар.\nБугунги кунда 40-мактабда 400 та мактаб ўқувчиси бўлиб, 30 та ўқувчи шундан 2021-2022-ўқув йилида олий таълим муассасаларига ўқишга кирган. 72-мактабда умумий ўқувчилар сони 200 тани ташкил этиб, 17 нафар битирувчи синф ўқувчиларидан 2 нафари олий таълим муассасаларига ўқишга кирган.\n«Ўқувчиларнинг фикри билан қизиққанимизда, уларга спорт турларидан мураббий умуман йўқлигини, аммо қизиқишлари баланд эканини, шунингдек, математика, физика каби аниқ фанлардан мутахассис етишмаслигини ва улар бу фанлардан мустақил ўзлаштиришга қийналишларини айтишди» – дейди клуб аъзоси Баҳром Шукуров.\n«Ҳар иккала мактабни солиштирган ва таҳлил қилган ҳолда қуйидаги хулосаларга келдим: Нурободда математика, физика, чет тиллари бўйича кадрлар етишмаслиги мавжуд. Спортга бўлган қизиқиш баланд, эътибор эса суст. Болаларда ўзлари хохлаган, спорт тури билан шуғулланиш имконияти йўқ» – дейди клуб аъзоси Бобур Хўжамов.\nШунга қарамай ўқувчи ёшларда ҳаракат бор. Чекка бир мактабда қайсидир маънода чекланган имкониятлар билан таҳсил олаётганлигига қарамасдан, дастурчиликка ва фриланcерликка қизиқиб, ўрганиб келаётган 9-синф ўқувчиси: «Мен фриланcерликка қизиқаман. Уйимдагилар ҳам мени бу қизиқишимни қўллаб-қувватлайди. Келажакда яхши дастурчи бўлиб, қишлоғимизни ривожлантиришга ҳисса қўшмоқчиман» - дейди Барчиной Бекмуродова.\nУчрашув давомида лидерлар мактаб ўқувчиларига Ҳиндистонлик Ракеш исмли ота ҳикоя қилинган роликни намойиш этдилар. Тренингда иштирок этган мактаб ўқувчилари ва уларнинг ота-оналарида бу ролик катта таассурот қолдирди. Тадбир сўнггида ўқувчиларга лидерлар томонидан китоблар ва фахрий ёрлиқ совға қилинди.\nЎзбекистон Республикаси Президенти ҳузуридаги Давлат хизматини ривожлантириш агентлиги Самарқанд филиали қошидаги “Келажак лидерлари” клуби вице-президенти.


UzNews - Самарқандда танишини мих билан ўлдирган йигит воқеа қандай содир бўлганини айтди — видео\n8 июн 2021, 11:24\nСамарқандда танишини мих билан ўлдирган йигит воқеа қандай содир бўлганини айтди — видео\n4 нафар фарзанди бор йигит қилган ишидан пушаймонлигини таъкидлади.\nАввалроқ, Ургут туманида 26 ёшли Сардор Б. таниши 50 ёшли Олим Ў.ни улфатчилик қилиб ўтирганида, жанжаллашиб қолиб, мих тиқиб ўлдиргани ҳақида хабар бергандик.\nСардор Б. ҳолат қандай содир бўлганини Bu kun кўрсатувига берган интервьюсида гапириб берди.\n“Овқатланишга ўтирдим. У ҳам ўтирган экан. Чиқиб кетаётгандим, келиб маҳкам ушлаб олди. Илтимос қилиб, ароқ олиб берасан, деди. Яна 100 грамм ароқ олиб бериб, мени тинч қўй, деб чиқиб кетаётганимда орқамдан ушлаб олиб ҳақоратлашни бошлади. Ёшинг катта, жим, мен кетишим керак, уйдагилар кутиб ўтирибди, деб бир неча бор огоҳлантирдим.\nЖуда қаттиқ ҳақоратлашни яна бошлади. 10 мартадан зиёд уни огоҳлантирдим, ўзимга жавоб беролмай қоламан, деб Кейин қўлим билан жароҳат етказдим юз қисмига, кейин оёғим билан тепиб ташладим. Шунда ҳам ҳақоратлашдан тўхтамади.\nҚўрқитиш учун “хозмаг”ни олдида мих турганакан. Қўлига ураман деган ниятим бор эди, лекин чап кўкраги соҳасига тегиб қолган экан. 4 маротаба мих билан урдим. Шундан кейин тўхтаб, ўзим ҳам қўрқиб қолдим. Ўша вақтда тез ёрдам келди ва шифохонага олиб кетди. Мени ҳеч ким сўрамади. Ўз хоҳишим билан тез ёрдам орқасидан шифохонага бордим”, - дейди қотил.\nСардор Б. қилган ишидан пушаймонлигини билдирди.\n“Бундай бўлишини умуман кутмагандим. Тўрт нафар фарзандим бор. Уларнинг юзига доғ туширишни хоҳламагандим. Тақдир тақозоси билан шундай бўлиб қолди. Лекин мен қочганим йўқ. Aйбимга тўлиқ иқрорман. Синглимни ва онамни ҳақоратлагани жуда оғир ботди. Мен ҳам отам тенги одамни бу даражага етказишни хоҳламагандим”, - дейди у.\nАввалроқ, унинг қотиллиги акс этган видеони тарқатган шахс 7 суткага қамалганди.


КЎП ҚАВАТЛИ УЙ-ЖОЙЛАР КУЗ-ҚИШ МАВСУМИГА ҚАНДАЙ ТАЙЁРЛАНАЯПТИ?\nҚарши шаҳридаги Журналистлар уйида вилоят уй-жой коммунал хизмат кўрсатиш бошқармаси раҳбарияти иштирокида матбуот анжумани ташкил этилди.\nЖ.БОЙМУРОДОВ / 04.10.2021\nЯККАБОҒДА “ЎЗБЕКИСТОН ОТЛАРИ” КЎРГАЗМАСИ БЎЛИБ ЎТДИ\nЖ.БОЙМУРОДОВ / 30.09.2021\nМаълумки, Президентнинг 2021 йил 5 августдаги тегишли қарорига асосан, жорий йилдан бошлаб ҳар йили сентябрь ойида Қашқадарё вилоятида “Ўзбекистон отлари” номли кўргазма ўтказилиши белгиланган эди.\nЎз олдингга тўғри мақсад қўйиб, унга эришиш учун тўғри йўл танла!\nЎз мухбиримиз / 29.09.2021\nОдатда инсон ўз бошига тушган муаммолар 20 фоизгагина ўзи туфайли, қолган 80 фоизи ён-атрофидагилар ёки ташқи муҳит таъсири, ўзгалар айби билан рўй берган, деб ҳисоблар экан. Аслида эса аксинча: инсон муаммолари 80 фоизга бевосита ўзи сабабли юзага келади, 20 фоизигина мавжуд муҳит ва бошқалар билан боғлиқ бўлади.\nНизо бамисоли айсберг, асосий қисми кўзга кўринмайди\nҲар қандай низо океандаги музтоғ – айсбергга ўхшайди. Бизга фақат унинг учи – атиги 1/10 қисми кўриниб туради, холос, қолган 9/10 қисми доимо сув остида, кўздан панада бўлади. Шундай экан, низонинг кўринмайдиган қисми нимадан иборатлигини билмай туриб, уни охиригача тушунишнинг ҳам, бартараф этишнинг ҳам имкони йўқ.\nБолдир мушаклари нега тиришади?\nОёқ панжаларидаги тирноқлар ўсишининг сезиларли даражада секинлашуви қон таркибида холестерин миқдори жуда кўп мартага ошиб кетганини кўрсатади, деб ёзади Британиянинг "Daily Express" газетаси Mayo Clinic тиббиёт муассасаси маълумотларига таяниб.\nНАСРИДДИН / 28.09.2021\n1 ОКТЯБРДАН АМАЛДА\nҚонунчилик, турли соҳаларга оид меъёрий тартиб-таомиллар борасидаги ўзгариш, янгиланиш ва янгиликлардан вақтида хабардор бўлиб бориш ҳеч кимга зарар қилмайди. Аксинча, юзага келиши мумкин чалкашликлар, англашилмовчилик ва керак бўлса, ортиқча ҳаракатлардан тийилишга хизмат қилади. Бинобарин, мамлакат ҳаётида кечаётган ислоҳотлар турли йўналишлар бўйича қонунчилик ва давлатчилик ҳокимияти тузилмалари ваколатлари доирасида аввал ўрнатилган қатор тартиб-таомилларни қайта кўриб чиқиш, янгиларини жорий қилиш заруратини юзага чиқараяптики, сизни анъанага биноан жорий йил 1 октябрдан кучга кириши белгиланган қуйидаги меъёрий янгиликлар билан ҳам таништириб ўтишни лозим топдик.\nАЗАЛИЙ ВА АБАДИЙ ДЎСТЛИК ТАРАННУМИ\nЎз мухбиримиз / 28.09.2021\nЎзбек ва туркман халқлари азалдан яқин қўшничилик алоқаларини мустаҳкам тутиб, ўзаро ҳурмат руҳида ёнма-ён ҳаёт кечириб келган. Бугунги Ўзбекистон ҳудудида минглаб этник туркманлар бошқа миллат вакиллари билан аҳил-иноқликда яшаса, Туркманистонда ҳам маҳаллий ўзбеклар бор. Қони бир, тили ўхшаш, қадриятлари уйғун, тақдири бир-бирига туташ халқлар ўтмишнинг оғир синовларини биргаликда енгиб ўтган, ўзаро елкадош бўлиб, қувончу ташвишларга бирга юзланган.


ЎзА - Тошкент давлат аграр университетида битирувчилар учун “Карьера куни” меҳнат ярмаркаси бўлиб ўтди\nТошкент давлат аграр университетида битирувчилар учун “Карьера куни” меҳнат ярмаркаси бўлиб ўтди\n05.03.2018 13:00 Чоп этиш версияси\nЯрмарка Ўзбекистон Республикаси Қишлоқ хўжалиги, Сув хўжалиги, Олий ва ўрта махсус таълим вазирликлари, Қишлоқ ва сув хўжалиги, қишлоқ хўжалиги маҳсулотларини қайта ишлаш ҳамда истеъмол товарлари ахборот-таҳлил департаменти, Қорақалпоғистон Республикаси ва вилоятлардаги қишлоқ хўжалиги тизимидаги ташкилотларнинг таклифлари асосида ташкил этилди.\nМеҳнат ярмаркасини ўтказишдан асосий мақсад, қишлоқ хўжалиги, саноат, сервис, хизмат кўрсатиш ва таълим соҳаларида мавжуд бўш иш ўринларини аниқлаб, битирувчиларни ишга жойлаштириш ҳамда иқтидорли, қобилиятли битирувчиларни касбга, илмий-тадқиқот ишларига кенг жалб этишдир.\nУниверситетни бу йилда бакалавриат таълим йўналишида 1354 нафар, магистратура мутахассислиги бўйича 97 нафар битирувчи тамомламоқда.\nУниверситетда таҳсилни якунлаётган битирувчиларнинг ўз вилоятида иш бошлаши учун кенг имкониятлар яратилди. Улар мутахассислиги бўйича ташкилотлар билан шартнома тузди.\nМеҳнат ярмаркаси икки қисмда ўтказилди. Биринчи босқичда вазирлик, идора, уюшма, қўмита, корхона, ташкилот, муассасалар, банклар ва фермер хўжаликларининг мутахассислари ва битирувчилар иштирокида меҳнат ярмаркаси бўлди. Иккинчи қисмда битирувчилар вилоятларга бўлинган ҳолда бошқармалар таркибига кирувчи ташкилотлар билан шартномалар тузди.\n– Мутахассислигим бўйича яхши таклиф чиққанидан хурсандман, – дейди университетнинг ипакчилик йўналаши битирувчиси Бобур Икромов. – “Ўзбекипаксаноат” уюшмаси билан шартнома туздим. Бу йўналишда самарали натижаларга эришишга ҳаракат қиламан.\nЯрмарка давомида иш берувчи ташкилот ва битирувчилар ўртасида уч томонлама шартномалар имзоланди.


"Ўзбек фольклорида ранг символикаси" китоби, Моҳичеҳра Рўзиева\nФольклор асарларининг тили том маънода рамз ва тимсоллар тилидир. Фольклордаги рамз ва тимсолларни англаш ҳар қандай асар моҳиятига етиш имконини яратади. Фольклордаги рамзлар тизимида ранг билан боғлиқ образлар дунёнинг барча халқларида кенг ёйилиб, анъанавий шаклга кирганлиги билан алоҳида ажралиб туради. Ранглар табиатда барча нарсаларнинг туси, белгисини фарқлаш имконини беради. Фольклор ва санъатга кўчгач эса инсон кўнглида туғилувчи турли кайфият, ҳис-туйғуларни, онгда уйғонган ўй-кечинмаларни, ҳаётда юз берувчи турфа воқеа-ҳодисаларни бадиий ифодалаш воситаси сифатида қўлланилади. Мазкур рисола фольклоршунослар, этнографлар, талабалар ҳамда халқимизнинг миллий қадриятлари билан қизиқувчи китобхонларга мўлжалланган.\nХалқимизнинг кўп асрлик маданияти ва маънавий қадриятлари тизимида фольклор асарлари алоҳида ўрин тутади. Улар энг қадимги даврлардан анъана сифатида яшаб келаётган урф-одатлар, инсоний туйғулар ва турли эътиқодий қарашларни ўзида бадиий мужассамлаштирганлиги билан эътиборни тортади. Халқ оғзаки ижоди намуналарида қадимги аждодларимизнинг турмуш тарзига оид маиший тушунчалар ҳамда поэтик тафаккур тараққиётининг илк қатламларига мансуб мифологик, анимистик, тотемистик, фетишистик, шомонлик, магик қарашларнинг таъсири сақланиб қолган анъанавий архаик образлар ҳам учрайдики, уларни чуқур ўрганишга фақат истиқлол йилларида кенг йўл очилди. Президентимиз И.А.Каримов таъкидлаганларидек, “Эркин ижод учун, миллий қадриятларимиз ва бой маънавиятимизни, халқимиз тарихини, унинг бугунги сермазмун ҳаётини тўлақонли ва ҳаққоний акс эттириш учун зарур шароитлар яратилди”. Шундан фойдаланиб, ҳозирги пайтда халқ қўшиқлари генезисини чуқур ўрганиш мумкин. Зеро, уларни ўрганиш орқали қадимий мифологик қарашларнинг халқ қўшиқларидаги бадиий талқинларини билиб олиш имкони пайдо бўлади. Жумладан, халқ қўшиқлари мазмунига сингиб кетган рангга алоқадор образли бадиий ифодалар алоҳида диққатни жалб этадики, бунинг учун борлиқдаги рангларнинг ноэстетик ҳолатдан эстетик ҳодисага айланишига асос бўлган омилларни аниқлашга, унинг тарихий-мифологик илдизларини тадқиқ этишга, халқ ижодида ранглар билан боғлиқ қарашларнинг бадиий талқин қилинишига хос хусусиятларни яхлит ҳолда ўрганишга тўғри келади…\nУзбек фольклорида ранг символикаси


100 ёшли уруш қатнашчисига Президент совғаси – “Дамас” автомашинаси берилди - Халқ сўзи\n10:17 13 Май 2019 Жамият\nБутун мамлакатимизда бўлгани каби Бухоро вилоятида ҳам муборак Рамазон кунларида кексалар, кўмакка муҳтож фуқароларга меҳр – оқибат кўрсатиш, улар ташвишларини енгиллаштириш юмушлари давом этмоқда. Айниқса, Иккинчи жаҳон уруши қатнашчилари алоҳида эъзозда.\nБухоро шаҳридаги Абдурауф Фитрат маҳалла фуқаролар йиғини ҳудудида истиқомат қилувчи 100 ёшли уруш қатнашчиси Аҳмад Ғуломовга Президент совғаси – “Дамас” автомобили топширилгани фикримиз тасдиғидир.\n- Уйимизда ҳар куни бир байрам,-дейди отахон. — Президентимизнинг байрам табриги, пул мукофотларини, вилоят ҳокимлиги туҳфаларини олиб бошимиз кўкка етди. “Дамас” автомобили ажратилганини айтмайсизми? Невараларим “Сизни бу машинага чиқариб, Бухорои шарифни томоша қилдирамиз,” дейишмоқда. Қўни – қўшнилар “Бу машина яхши кунларга буюрсин” деб эзгу тилаклар билдиришяпти. Бу эътибор ва ғамхўрлик умримга умр қўшмоқда. Илоҳим, юртимиз тинч, халқимиз турмуши янада фаровон бўлсин!\nҚоровулбозор туманидаги Бўстон маҳалласида яшовчи Иккинчи жаҳон уруши қатнашчиси Маметжума Наврўзовга ҳам Президент совғаси – “Дамас” русумли автомашина туҳфа қилинди.


Ўзбекистон расмийларнинг хабар қилишича, Андижон воқеаларини уюштирганликда айбланиб, дастлаб 15 нафар фуқаро суд қилинади.\n28 июн 2022, Тошкент вақти: 18:06\nБу ҳақда бугун “ЎзА” — Ўзбекистон давлат ахборот агентлиги хабар тарқатди. Агентлик хабарига кўра, Андижон воқеалари юзасидан тергов гуруҳи ҳодисада қатнашганликда айбланаётган яна 106 фуқаро ҳақида Парламент комиссиясига маълум қилган.\nТергов гуруҳининг маълум қилишича, айбланувчилар учта ислом жанггари гуруҳи — Туркистон Ислом ҳаракати, “Ҳизб ут-таҳрир” ва “Акромия” ҳаракати аъзолари бўлиб, асосан, Қирғизистон жанубида ҳарбий тайёргарликдан ўтган. Бу гуруҳларнинг асосий мақсади эса Ўзбекистонда ҳукуматни қўлга олиш бўлган, деб таъкидламоқда, Андижон воқеалари юзасидан суриштирув олиб бораётган ҳукумат тергов гуруҳи.\nСуд маҳкамаси 20 сентябр куни иш бошлаши маълум қилинган.


13 ёшли ўқувчи қизнинг отаси ким эканлиги маълум бўлди\n13 ёшли мактаб ўқувчисининг фарзандининг отаси онасининг хонадоши бўлиб чиқди\n28 Noyabr 18:30 Жамият\nЖИНОИЙ ИШ ЗЎРАВОНЛИК МАКТАБ ЎҚУВЧИСИ ХОНАДОШ ҲОМИЛАДОРЛИК\nҲуқуқ-тартибот идоралари ходимлари самарқандлик 13 ёшли мактаб ўқувчиси онасининг хонадошидан ҳомиладор бўлиб қолганини аниқлади.\nБир неча кун аввал Самарқандда 13 ёшли мактаб ўқувчиси ҳомиладор бўлиб қолгани маълум бўлган эди. Ҳуқуқ-тартибот ходимлари жиноят иши қўзғатиб, боланинг отасини қўлга олди. Энди бу унинг онасининг хонадоши эканлиги маълум бўлди. Миш-мишларга кўра, у қизни икки йил давомида зўрлаши мумкин, деб хабар беради STV.\nМактаб ўқувчиси ажрашган онаси ва 16 ёшли акаси билан “Тожмаҳал” маҳалласидаги икки хонали хонадонда истиқомат қилади. Айни пайтда она Жомбой вилоятидаги наркологик диспансерда даволанмоқда.\nЎзбекистонлик ошпаз Душанбедаги палов фестивалида иккинчи ўринни эгаллади\nМаҳалла раиси Обиджон Ҳамдамов 2018-йилдан буён участка инспектори билан биргаликда шаҳар ҳокимлигига 3 марта оналик ҳуқуқидан маҳрум қилиш бўйича ҳужжатлар тақдим этгани, аммо бу ҳеч қандай натижа бермаганини таъкидлади.\nҚиз ҳозир 26 ҳафталик ҳомиладор.\nМактаб ўқувчиси ҳомиладор бўлган эркакка нисбатан Жиноят кодексининг 128-моддаси 1-қисми (ўн олти ёшга тўлмаган шахс билан жинсий алоқада бўлиш) билан жиноят иши қўзғатилган.\n2020 йил 24-ноябр куни Ўзбекистондаги об-ҳаво\nЭксперт: СМС-ни алдашнинг янги схемалари яхши ишламоқда


Наманганда содир бўлган ЙТҲда 2 киши ҳалок бўлди - Namanganliklar.uz\nНаманганда содир бўлган ЙТҲда 2 киши ҳалок бўлди\nНаманган вилояти Норин туманида содир бўлган йўл-транспорт ҳодисасида 2 киши ҳалок бўлди. Бу ҳақда вилоят ҳокимлиги Матбуот хизмати хабар берди.\nМаълум қилинишича, жорий йилнинг 12 май куни соат 10:30 ларда, Чўжа-Ҳаққулобод йўлининг 22-километрида Норин тумани “Бўзўлмас” МФЙ ҳудудида Норин туманида яшовчи, 1978 йилда туғилган фуқаро Nexia русумли автомобилини бошқариб бораётиб, ҳаракат хавфсизлигини таъминлай олмай, қарама-қарши йўналишга ўтиб кетиб, қаршисидан ҳаракатланиб келаётган, Норин туманида яшовчи, 1976 йилда туғилган фуқаро бошқарувидаги Damas русумли автомобили билан тўқнашган.\nСўнгра ушбу автомобилнинг ортидан ҳаракатланиб келаётган, Наманган туманида яшовчи, 1997 йилда туғилган фуқаро бошқарувидаги УАЗ русумли автомобиль билан тўқнашиб кетган.\nОқибатда Nexia русумли автомобилда бўлган икки нафар – норинлик ва андижонлик йўловчилар оғир тан жароҳатлари олиб, воқеа жойида вафот этган.\nШунингдек, Nexia русумли автомобиль ҳайдовчиси бош мия чайқалиши, ўнг кўкрак қовурға суякларининг ёпиқ синиши, ўнг оёқ болдир суягининг ёпиқ синиши билан, унинг йўловчилари ҳам тегишли ташхислар билан шифохонага ётқизилган.\nУшбу ҳолат бўйича Норин туман ИИБ ҳузуридаги ТБ томонидан 12 май куни Жиноят кодексининг 266-моддаси 3-қисми билан жиноят иши қўзғатилган.\n8 415 Ko'rishlar\n“ҲАЙИТЛИК ОЛГАН БОЛАЛАР”: Улар пулларини нимага сарфлашмоқда?


Жаҳон банки пандемия давридаги Ўзбекистон иқтисодиётига баҳо берди\nБош саҳифаИқтисодиётЖаҳон банки пандемия давридаги Ўзбекистон иқтисодиётига баҳо берди\nЖаҳон банки Европа ва Марказий Осиё мамлакатларида пандемия таъсирида юз бераётган вазиятлар бўйича таҳлилларини эълон қилди.\nИқтисодиётнинг фалажланиши, товарлар нархининг пасайиши, туризмнинг чекланиши, чет элдан пул ўтказмаларининг камайиши ҳамда ташқи ва ички инвестиция оқимининг қисқариши бошқалар қатори Ўзбекистонга ҳам салбий таъсир кўрсатаётгани айтилади.\nЖаҳон банки Европада ва Марказий Осиёда пул ўтказмаларининг 28 фоизга, иқтисодий ўсиш прогнози эса 4,7 фоизга қисқаришини тахмин қилмоқда.\nЖаҳон банки шошилинч тиббий ёрдам дастурларига ёрдам бериш учун мамлакатларга қарз бериш жараёнини тезлаштириш чораларини кўрмоқда. Ёрдамлар доирасида Ўзбекистонга ҳам янги реанимация ускуналари ва бошқа тиббий жиҳозларни олишга, синов лабораторияларини кучайтиришга ёрдам берилаётгани маълум қилинган.\nЎзбекистон иқтисодида уй хўжаликларининг улуши катта ўрин тутаётгани Жаҳон банки томонидан эътироф этилган.\nБанк ижтимоий ҳимоялаш дастурлари доирасида Ўзбекистон ҳукуматига 135 000 кам таъминланган оилаларни ва ишсизликдан қийналаётган 70 мингдан ортиқ кишини моддий таъминлашга кўмак бераётгани ҳақида маълум қилган.


Экология қўмитаси Судочье кўлининг қанча қисми ёнганини маълум қилди- Kruz.uz\nЭкология қўмитаси Судочье кўлининг қанча қисми ёнганини маълум қилди\n19:48, 08.07.2019 887 0 Блоглар\nАввалроқ, Қорақалпоғистоннинг Мўйноқ туманидаги Судочье кўлида ёнғин юз бергани ҳақида хабар берган эдик.\nСудочье кўлидаги ёнғинда 278 гектар майдондаги қамишзор ёнган. Бу ҳақда Qalampir.uz ёзмоқда.\nЁнғинга чақмоқ сабаб бўлган. Бу ҳақда Экология ва атроф-муҳитни муҳофаза қилиш давлат қўмитаси инспекция бошлиғи Ўлмас Собиров журналистлар билан очиқ мулоқот вақтида маълум қилди.\n“Судочье кўлининг умумий ҳажми 50 минг гектарни ташкил этади. Ёнғин натижасида шу ҳудуддаги жами 278 гектар қамишзор ёнган”, деди Экология ва атроф-муҳитни муҳофаза қилиш давлат қўмитаси инспекция бошлиғи Ўлмас Собиров.\nБу ҳолатни ўша ерда бўлиб турган сайёҳ хабар қилгани тасдиқлади. Қўмита вакили ёнғин сабаблари ҳақидаги саволга жавоб берди.\n“Оловнинг келиб чиқиши ва майдонга ёйилиши ҳақида аниқ хулосалар бор. Ёнғин чақмоқдан чиққан, бошқа факт йўқ. Ахир ўзингиз ўйлаб кўринг, кўл ичида жуда катта радиусга эга қамишзор ёняпти, қандай омил сабабли олов чиқиши мумкин? У ёққа оёқ қўёлмайсиз, қайиқ билан боролмайсиз. Қамишзорга фақат вертолёт қўниши мумкин. Биров четдан туриб, камондан оловли ўқ отмагандир?! Хуллас, сабаб — чақмоқ. Қамиш учидаги момиқ пўпанаклар жуда тез ёнади, биласизлар, учқун чиққандан сўнг шамол таъсирида олов бирданига ёйилиб кетган”, деди Ўлмас Собиров қўшимча қилиб.\nЙиғилишда шунингдек, пойтахт ва вилоят ҳудудлари яшил майдонларининг янгиланиш жараёни кетаётгани, дарахтларни ноқонуний кесиш ҳали ҳам кузатилаётгани ва бугун бу борада назоратни кучайтириш лозимлиги таъкидланди. Шаҳар ҳудудида дарахтларни атмосферанинг ифлосланиш даражасига қараб экиш илмий асосланган бўлиши керак экани қайд этилди. Масалан, йўловчи йўлаклари бўйлаб “тирик девор” ҳосил қиладиган буталар ўстириш натижасида транспорт шовқини, чангнинг олдини олиш мумкинлиги айтилди.\nСудочье кўлиЭкология қўмитаси


G7 мамлакатлари Россия ва Эронни Сурия ҳукуматига таъсир ўтказишга чақирди\n19:43 / 27.05.2017\nG7 мамлакатлари давлат раҳбарлари Россия Федерацияси ва Эрон Ислом республикаси ҳукуматларини ўт очишни тўхтатиш борасида расмий Дамашққа таъсир ўтказишга чақиришди. Уларнинг ишонч билдиришларича, "Остона" қарорлари вазиятни тубдан мураккаблашуви ва кескинлашувига олиб келади.\n“Катта еттилик” саммити якунида қабул қилинган декларацияда шу ҳақда сўз боради.\nБундан ташқари, G7 мазкур ҳужжатда Мўсул ва Раққадаги ИШИД жангариларига қарши курашни давом эттириш истагини билдирди.\nG7 давлат раҳбарлари ИШИДнинг Сурия ва Ироқдаги сонини қисқартириш борасида олға силжишга эришилганини қайд этишди. Шу билан бирга, улар Ироқнинг Мўсул ва Суриянинг Раққа шаҳарларини террорчилардан озод қилиш амалиётларини давом эттиришга тайёрликларини билдиришган.\nИШИД Эрон саммит G7 РФ


Шавкат Мирзиёев: «Катта-катта ташкилот ва компаниялар рахбарлигига аёлларни тайинлаш ташаббуси давом этади» – КУН УЗ\nГлавная / Сиёсат / Шавкат Мирзиёев: «Катта-катта ташкилот ва компаниялар рахбарлигига аёлларни тайинлаш ташаббуси давом этади»\n09.03.2020\tСиёсат Comments Off on Шавкат Мирзиёев: «Катта-катта ташкилот ва компаниялар рахбарлигига аёлларни тайинлаш ташаббуси давом этади» 40 Показы\nБугун, 8 март куни Тошкентдаги «Узэкспомарказ» Миллий кургазмалар компанияси павильонида Халкаро хотин-кизлар куни муносабати билан байрам тадбири булиб утди.\nТадбирда Узбекистон президенти Шавкат Мирзиёев иштирок этди ва хотин-кизларни байрам билан табриклаб, нутк сузлади.\nKun.uz мухбирига кура, давлат рахбари уз нуткида туман хокими лавозимига аёлларнинг тайинланаётгани масаласи буйича изох бериб утди.\n«Тарихимизда куп сонли аёлларни хокимликка куйиш хали булмаган. Ёки булганми? Бунга мен ташаббускор булиб, хохиш билдирдим. Чунки аёллар булган жойда адолат, поклик булади.\nБиз якинда аёлларимизни жамиятдаги барча сохаларда муносиб урин эгаллашлари буйича йул харитасини кабул киламиз.\nМен бир канча туманларда хокимлик вазифаси буйича аёлларга ишонч билдирдим. Улар билан сухбат чогида айтдимки: «Хеч нарсадан куркманглар!».\nБиласизларми, биз жуда кийин даврда яшаяпмиз. Дунёда нималар булаётгани, кандай-кандай урушлар кетаётганини куряпсизлар. Тугри, шундай пайтда ташки сиёсат жуда мухим, лекин ички масалалар, ички мухит баркарорлиги, унинг яхши булиши бундан-да мухим.\nМен ишонаман, аёллар рахбар булган мана шу туманларимизда адолат байроги бошкача хилпирайди. Биз хокимликка сайланган рахбар аёлларимизга доим ёрдам берамиз, елкадош буламиз.\nЯна шуни кушимча килишим керакки, бундан кейин хам мамлакатимиздаги катта-катта ташкилот ва компаниялар рахбарлигига аёлларни тайинлаш ташаббуси давом этади. Биз уларни тайёрлаяпмиз. Кимларгадир бу иш ёкмас, лекин менга ёкади», – деди президент.\nШавкат Мирзиёев уз нуткида бир муддат аввал Сенат раиси лавозимига Танзила Норбоеванинг сайлангани буйича хам фикрларини билдирган.\n«Мана аёллардан Танзила Камоловна Сенат раислигига сайланди. Буни енгил куриш керак эмас. Бунинг тагида катта маъно, мазмун бор. Бу аёлларга, бизнинг шахар, кишлокларимиздаги миллионлаб аёлларимизга булган эътибор намунаси.\nБиз бутун дунёга аёлларимизга булган эътиборимизни, хурматимизни билдиришимиз керак», дея Шавкат Мирзиёев сузларини келтирмокда Kun.uz мухбири.\nПред. Озарбойжонда коронавирус сабабли укув муассасалари 27 мартгача ишламайди\nСледующая Согликни саклаш вазири: «Биз касалликни беркитаётганимиз йук, уни беркитишнинг иложи хам йук»


Пайғамбаримиз меросхўрларини мазхара қилиш\n12:40 / 19.10.2020 | Хасанбой | 503\nАссалому алайкум! Бир инсон 1 эмас 2 илм эгасини яъни бутун бошли бир районни олди илмли инсонларини чала муллалар деб хакорат қилганини эшиттим. Биз эшитганмиз кимки ахли илмларни мазхара қилса, сўкинса мумкин соқолидан, илимидан ўша сўкинган масхара қилган инсон никохланган бўлса никохига путур етади яни талоқ тушади деганларини. Савол тепадаги чала мулла деган инсон аёл киши бўлса қандай зиёнга учрайди?\n– Ва алайкум ассалом! Аллоҳ, Расулуллоҳ соллаллоҳу алайҳи васаллам, Қуръон, ҳадис, олимларни мазах қилган инсон кофир бўлади. Бир олим фосиқ бўлса уни фосиқлигини зикр қилса кофир бўлмайди. Дин ва динга оид бирор нарсани ҳазил қилмаслик керак. Аллоҳ таоло "Тавба" сурасида марҳамат қилади:\nوَلَئِن سَأَلْتَهُمْ لَيَقُولُنَّ إِنَّمَا كُنَّا نَخُوضُ وَنَلْعَبُ قُلْ أَبِاللّهِ وَآيَاتِهِ وَرَسُولِهِ كُنتُمْ تَسْتَهْزِؤُونَ۝\n65. Агар улардан сўрасанг, албатта: «Фақат гапга берилиб, ўйин-кулги қилаётган эдик, холос», – дейишади. Сен: «Аллоҳни, Унинг оятларини ва Расулини истеҳзо қилаётган эдингизми?» – деб айт.\nЯъни, агар мунофиқлардан ўша истеҳзо қилиб айтган гаплари ҳақида сўрасанг, улар «Биз ҳеч нарса деганимиз йўқ, фақат шунчаки, ўзимизча гаплашдик, ўйнашдик, холос», – дейдилар. Сен уларга:\n«Аллоҳни, Унинг оятларини ва Расулини истеҳзо қилаётган эдингизми?» – деб, ҳақиқатни айт.\nЧунки уларнинг қилмишлари шундан иборат.\nКеласи оятда мунофиқларга хитобан айтилади:\nلاَ تَعْتَذِرُواْ قَدْ كَفَرْتُم بَعْدَ إِيمَانِكُمْ إِن نَّعْفُ عَن طَآئِفَةٍ مِّنكُمْ نُعَذِّبْ طَآئِفَةً بِأَنَّهُمْ كَانُواْ مُجْرِمِينَ۝\n66. Узр айтманглар. Батаҳқиқ, иймонингиздан кейин куфр келтирдингиз. Агар сиздан бир тоифани афв этсак, бошқа тоифани жиноятчи бўлганлари учун азоблаймиз.\n«Қилар ишни қилиб қўйиб, энди узр айтишингиздан фойда йўқ. Иймон келтиргандан сўнг, унда собит турганингизда, бошқа гап эди. Аммо сиз иймондан кейин куфр келтириб, мунофиқ бўлдингиз. Энди узр айтманг. Билмасдан, жаҳолат билан сизга қўшилиб қолган тоифани афв этсак ҳам, бошқаларингизни жиноятчи бўлганларингиз учун албатта азоблаймиз».\nБу оятлар барча мунофиқларга тегишли бўлса ҳам, уларнинг нузулига бевосита сабаб бўлган ҳодисалар ҳақидаги ривоятларни уламоларимиз ўз китобларида келтирганлар.\nЖумладан, Муҳаммад ибн Исҳоқ раҳматуллоҳи алайҳи қуйидаги ривоятни келтирадилар:\n«Пайғамбар соллаллоҳу алайҳи васаллам Табук ғазотига жўнаётганларида бир гуруҳ мунофиқлар, жумладан, Вадийъа ибн Собит ва Мухашшо ибн Ҳумайрлар ҳам бирга эдилар. Улар бир-бирларига:\n– Бану Асфарга қарши урушишни турли арбобларнинг бир-бирлари билан урушишига тенг деб ўйлайсизларми? Аллоҳга қасамки, бизга худди эртага арқонга боғланган ҳолингиз кўриняпти, – деб мўминларни қўрқитдилар. Мухашшо ибн Ҳумайр:\n– Аллоҳга қасамки, биздан ҳар бир кишига юз даррадан урилса, яхши бўлар эди. Сизнинг айтаётган бу гапларингиз учун биз ҳақимизда Қуръон нозил бўлсагина, нажот топишимиз мумкин, – деди.\nРасулуллоҳ соллаллоҳу алайҳи васаллам Аммор ибн Ясирга:\n– Анави қавмнинг олдига бор. Улар ёнмоқдалар. Улардан нима деганлари ҳақида сўра. Агар инкор қилсалар, «Йўқ, бундай-бундай дедингиз, деб айт» – дедилар. Аммор уларнинг олдига бориб, ўша гапларни айтди. Улар Расулуллоҳ соллаллоҳу алайҳи васалламнинг ҳузурларига узр айтиб келдилар. Расулуллоҳ соллаллоҳу алайҳи васаллам уловларига миниб турган эдилар. Водийъа ибн Собит уловнинг жиловидан ушлаб олиб:\n– Эй Аллоҳнинг Расули, биз ўзимизча гаплашиб, ҳазиллашган эдик, холос, – дея бошлади. Мухашшо ибн Ҳумайр эса:\n– Менинг исмим ва отамнинг исми шунга бошлади, – деди (ёмон маънодаги исмлар эканига ишора қилинмоқда). Ушбу оятда «афв этилади», дегани Мухашшо ибн Ҳумайрдир. У Абдурроҳман исмини олди ва Аллоҳдан шаҳид бўлишини ва қаерда ўлгани билинмаслигини сўради. Ямома урушида шаҳид бўлди ва унинг асари топилмади». ("Тафсири Ҳилол" китобидан). Валлоҳу аълам!\nИлм ёки ота-она хизмати\nПул кўчириб машина олиб берса\nЎз касбимизни қилсак одамлар норози\nПайғамбарни тушида кўрган одам дўзахга тушмайдими?\nШиалар сўйган гўштдан таом ҳалолми?\nВояга етмаганларнинг хаққи\nШайх атамасига таъриф\nЎлган хонадонда 70 минг тасбеҳ айтиш\nҚайси илмлар инсон ўрганиши учун фарзи айн?\nЎгай ўғил ва ўгай ота муносабати\nДафн маросимидаги дастрўмол


Муаллиф Нашриёт Wednesday 15th April 2020 Wednesday 15th April 2020\nМаълумки, «Hilol Nashr» нашриёт-матбаасининг hilolnashr.uz вебсаҳифаси карантин даврида ҳам фаолият юритиб келмоқда. Шу 14 кун ичида Ўзбекистон бўйлаб жами 695 та буюртма бўйича 1250 та китоблар ва аудио-видео дисклар ўз эгаларига етказиб берилди.\nУшбу давр мобайнида қуйидаги китобларга энг кўп буюртмалар тушди ва етказиб берилди:\n1. «Қуръони карим ва ўзбекча маънолар таржимаси»;\n2. «Қаламли Қуръон»;\n3. «Саодат асри қиссалари»;\n4. «Олтин силсила» - «Саҳиҳи Муслим», 1-жуз;\n5. «Катта дуо ва зикр» китоби;\n6. «Тарихи Муҳаммадий»;\n7. «Қуръон илмлари»;\n8. Турли хил намоз китоблари;\n9. «Хислатли ҳикматлар шарҳи»;\n10. «Билимсизликнинг шифоси савол»;\n11. «Яхшилик ва силаи раҳм»;\n12. «Мўминнинг қалқони»;\n13. «Шайтанат» тўплами;\n14. «Меҳмон туйғулар»;\n15. «Улуғлар шундай яшашган»\nБундан ташқари, нашриётимиз томонидан тайёрланадиган аудио ва видео дискларга бўлган эҳтиёж ҳам анча юқори. Жумладан, қуйидаги дисклар бошқа дискларга нисбатан кўпроқ харид қилинмоқда:\n1. «Муаллими соний» видео қўлланмаси;\n2. «Муаллими соний» электорн дастур;\n3. «Руҳий тарбия», 1, 2, 3-дисклар;\n4. «Ҳикматли дунё», 1-8-дисклар;\n5. «Тажвид дарслари»;\n6. Ҳасан ва Ҳусайн қориларнинг «Қуръони Карим тиловати» диски;\n7. Дунёга машҳур бошқа қориларнинг 30 поралик Қуръон тиловатлари;\nЮқоридаги буюртмалар Тошкент шаҳри ичида «Fargo» хизмати, вилоятларга эса «Тошкент Почтамт» хизмати орқали 3-10 иш кунида етказиб берилмоқда.\nМарҳамат, азизлар, сиз ҳам уйингиздан чиқмасдан, hilolnashr.uz сайтимиз орқали ўзингизга ёққан маҳсулотга буюртма беринг! Етказиб бериш эса биздан!\nМурожаат учун: info@hilolnashr.uz\nКарантин даврида 700 га яқин буюртмалар ўз эгаларига етказиб берилди!\nHozirgi kunda «Hilol eBook» va «Tafsiri Hilol» dasturlarimizda ketayotgan aksiyamiz davom etadi. Siz azizlarning fazilatli Ramazon oyidan yana ham unu...


ИнтерФУТБОЛ :: Юрий Сёмин: «Мураббийнинг ёши унчалик муҳиммас»\nЮрий Сёмин: «Мураббийнинг ёши унчалик муҳиммас»\nХабарингиз бор, Москванинг «Локомотив» клуби бу мавсум муддатидан олдин Россия чемпионига айланди. «Темирйўлчилар» «Зенит»ни мағлуб этиб, шоҳсупага кўтарилишганда, турнир якунланишига бир тур қолганди.\nЭътиборли томони, «Локо» 14 йиллик танаффусдан кейин олтин медаль соҳибига айланди. Жамоа охирги марта чемпион бўлганида, уни Юрий Сёмин бошқарарди. Кейинчалик ушбу мутахассис ўз кучини бошқа клубларда синаб кўрди.\nЯкунда у «Локо»га қайтди ва жамоани яна ғолиблик сари етаклади. Шу ҳафта бошида Юрий Сёмин «СЭ» нашрига интервью берди.\n- 2002-2004 йилларда чемпион бўлган авлод билан ҳозиргисининг фарқи борми?\n- Албатта, бор. Ҳаттоки, ўзимда ҳам. 1990-2000 йилларда мен бошқа эдим, ҳозир эса бошқаман. Оддий мисол. Авваллари ўйинга икки кун қолганда базага йиғилардик. Ҳозир эса бир кун қолганда йиғиламиз. Лекин айрим ҳолларда бошқача ҳам бўлади. Баҳорда ЦСКАга 0:4 ҳисобида имкониятни бой берганимиздан кейин қаттиққўллик билан барчани базага олиб боришимни айтдим.\nҲеч ким қаршилик қилмади. Мана сизга янги авлод вакиллари. Бир неча кундан кейин Россия кубогида ғалаба қозондик. Фернандеш қовурғаси синганига қарамай, майдонга тушди. Уни қандай авлод дейиш мумкин? Ўзим уч марта қовурғамни синдириб олганман. Ҳар сафар бинтга ўралиб кроватда ётардим.\nУ эса Ростовдаги ўйинда «Ўйнайман!», деб оёқ тиради. Кейин 90 дақиқа ҳаракат қилди. «Динамо» ва «Краснодар»га қарши баҳсларда уни сақламоқчи бўлдик. Фернандеш эса ранжиди. Наҳотки, шу ёмон авлод бўлса?\nЎзимни ҳам ёш авлод вакили, деб ҳисоблайман. Ға-лаба қозонадиган ва қозонмайдиган мураббийлар бўлади. Унинг неча ёшдалиги қандай аҳамият касб этади?\nХайнкес ҳали ҳам Германияда барча совринларни қўлга киритмоқда. Агар ҳакамлар хато қилишмаганида, Чемпионлар Лигаси финалига чиққан бўларди. Натижа берса, мураббий 80 ёшда бўлмайдими, нима аҳамияти бор? У ҳар куни нимадир ўрганяптими, демак ёш.\nБаъзи мураббийлар 30 ёшда бўлсалар ҳам, Европа футболида кимлар ўйнашини билишмайди. Улар ЕЧЛ финалини бориб кўришмайди (Сёмин 20 йилдан буён ЕЧЛ финалини бевосита стадионда томоша қилади). Мен эса томоша қилишни истайман. Чунки қалбим шуни хоҳлайди. Келинг, ёшни унутайлик.\n- Сиз келганингизда, Фернандешни иккинчи жамоага «кўмиб» қўйишганди.\n- Биринчи машғулотдаёқ уни асосий жамоага олишларини айтдим. Машғулотлар жараёнида шундай ўйинчидан фойдаланмасак, уят бўлишини тушуниб етдим. Техникасини қаранг. Россия Премьер-лигасида бу борада унга тенг келадигани йўқ.\n- Қандай қилиб Игорь Денисовни яна олдинги ҳолатига қайтара олдингиз?\n- Ҳеч кимни олдинги ҳолатига қайтариб бўлмайди. Шунчаки, ҳар сафар олдинга интилиш лозим. Нима, энди Игорь билан ресторанга боришим керакми?\nУ ҳам барча сингари машғулотга вақтида келиши, ишлаши, белгиланган вазифани бажариши лозим. Менинг вазифам эса у билан суҳбатлашиш, нималарнидир уқтиришдан иборат. Агар ҳаммасини тўғри бажарса, ҳеч қандай можаролар келиб чиқмайди.\n- Чорлуканинг жиддий жароҳатидан сўнг сардорлик боғичини Игорга беришга қарор қилдингиз...\n- Мен сардорни сайлаш эмас, балки тайинлаш тарафдориман. Биз уни та-йинладик. Нима учун? Чунки Денисов майдондаги етакчиликни қўлга олганди. Ғалабага чанқоқлик унга туғилганидаёқ ўтган. Ҳеч қачон тақдирга тан бермайди.\n- Чорлука қайтди. Янги мавсумда ҳам Денисов сардор бўладими?\n- Ҳаммасини вақт кўрсатади.\n- Миранчукларни «Локомотив»да қолишга қандай кўндирдингиз?\n- Футбол эвазига. Ўйлайманки, қолганларидан афсусда эмаслар?\n- Уларга нима дедингиз?\n- Бу шахсий масала. Лекин астойдил курашганимни айтишим мумкин. Раҳбарларга мурожаат этдим ва биз тўғри қарор қабул қилдик.\nХайриятки, мутасаддилар ҳам мени қўллаб-қувватлашди. Клуб тарбияланувчиларини бу тахлит осонликча қўйиб юбориш ярамайди. Шундоқ ҳам уларнинг аксарияти кетиб қолган.\n- Миранчукларни адаштириб қўймаяпсизми?\n- Кўп адаштираман. Фақат бутсаларидан таниб оламан.\n- «Зенит»га қарши ўйин олдидан клуб билан янги шартнома имзоладингиз. Бу ҳам сиз ва футболчиларда қандайдир ишонч уй-ғотдими?\n- Ҳеч қайси шартнома ишончни тақдим эта олмайди. «Зенит» билан бўлган баҳсда шартнома ҳеч қандай аҳамият касб этмади. Шунчаки, янги келишув учун РЖД (Российские железнўе дороги) раҳбари Олег Белозёров ва директорлар кенгашидан миннатдорман.\n- Ольга Смородская жамоанинг чемпионлигида ўзининг ҳам ҳиссаси борлигини айтди. Унинг бу гапларидан ажабландингизми?\n- Унинг ҳеч қандай хизмати йўқ. Молиявий масалалар директорлар кенгаши зиммасига тушганди. Ўтган вақт мобайнида ҳеч кимни сотиб ололмадик.\n- УЕФА молиявий «фэйр-плей» қоидаси туфайлими?\n- Олег Белозёровга янги шартнома учун миннатдорчилик билдирдингизми? 2016 йили сиз ва Бердиев номзодида тўхташганди. Якунда айнан сизни танлашгани учун кимдан миннатдорсиз?\n- Айтганча, Қурбон чемпионлик билан табриклади. Шунингдек, Виктор Гончаренко, Дмитрий Хохлов, Вадим Евсеевлар ҳам.\nБу ерда ҳеч қандай савол бўлмаслиги керак. Яна «Локомотив» рулига ўтиришимда Илья Леонидович Геркуснинг кўп меҳнати синди.


Ўзбек пахтасини бойкот қилаётганлар 60 дан ошди\nЎзбекистонда болалар меҳнатига қарши Нью Йоркдаги намойиш.\nЎзбекистонда пахта етиштиришда болалар мажбурий меҳнатидан фойдаланилаётгани боис ўзбек пахтасини бойкот қилаётган ширкатлар сони 60 дан ошди.\nБританияда чиқадиган The Daily Telegraph газетасининг маълум қилишича, H&M, Burberry, Levi, Adidas, Puma ва жаҳоннинг кўплаб бошқа етакчи кийим-кечак ширкатлари бу ҳақдаги баёнотга имзо чеккан. Бу тадбир ташаббускори эса маркази АҚШда жойлашган “As You Sow” нодавалат ташкилотидир.\nГазета ташкилотнинг “Responsible Sourcing Network” лойиҳаси доирасида 12 сентябр куни эълон қилинган баёнот ҳақида ёзди.\nТашкилот баёнотида айтилишича, “икки миллионга яқин ўзбек болалари, уларнинг кўпчилиги етти яшардир, ўз ҳукумати томонидан мактабни ташлаб далага чиқишга мажбурланади. Ўн соатлик иш куни давомида белгиланган 50 килограмм пахтани термаган болалар жисмоний жазога тортилади.”\nБу Ўзбекистонда болалар меҳнати муаммоси билан боғлиқ жорий ойда халқаро майдонда рўй бераётган иккинчи воқеадир. 9 сентябр куни Нью Йоркдаги нуфузли мода ҳафталиги ташкилотчилари президент Ислом Каримовнинг тўнғич қизи ва дизайнер Гулнора Каримованинг мазкур тадбир доирасида режалаштирилган либослар томошасини бекор қилди.\nБунга фаолларнинг Ўзбекистондаги болалар меҳнати ва инсон ҳуқуқларининг бузилишига қарши Нью Йоркда ўтказган намойишлари сабаб бўлди.


Ўзбекистонда матбуотга тазйиқлар кучаймоқда\nЎзбекистонда, 1991 йилда мустақилликка эришилганидан буён, матбуот эркинлиги таъминланмай келмоқда. Сўнгги қарийб 12 йил давомида матбуот соҳасида турли жараёнлар кузатилди. 2002 йил май ойида цензурани амалга оширадиган Давлат сирларини сақлаш инспекцияси расман йўқ қилинганида, баъзилар “матбуот энди эркин бўлади”, деб умид қилган, бошқалар эса бунга танқидий ёндашган эдилар. Ўтган йил май ойидан буён матбуот соҳасидаги аҳволда ижобий ўзгаришлар бўлмагандек туюлганди. 2003 йил феврал ойидаги ҳодисаларни кузатсангиз, аҳвол нафақат яхшиланмагани, балки жуда кескинлашганига ишонч хосил қиласиз. Шу ўринда феврал ойида рўй берган ҳодисаларни бирма бир ёдингизга солсам.\nЎтган йил ёзда ҳибсга олинган 23 ёшлик журналист Ғайрат Михлибоев феврал ойида Хизб-ут-Таҳрир ҳаракатига аъзоликда айбланиб, 7 йилга озодликдан маҳрум этилди.\nЖурналист Эргаш Бобожонов ҳам феврал ойида ҳибсга олинди. “Бирлик” ҳаракати аъзоси Бобожонов Ўзбекистон расмийлари орасидаги порахўрлик ҳақида мақолалар ёзиб, уларни қўшни Қирғизистонда чоп этган. Фарғоналик инсон ҳуқуқлари фаоли Абдусалом Эргашевнинг маълум қилишича, милиция ходимлари 61 ёшлик Бобожонов хонадонига ҳибсга олиш ҳақдаги буйруқсиз келиб, журналистни иғвогарлик айби билан ҳибсхонага олиб кетганлар. Хьюман Райтс Уотч ташкилотининг эътирофича, гувоҳлар милиция ходимлари Бобожоновни калтаклашаётганларини кўришган. Маҳкама давомида Бобожонов давлат сирларини ошкор этганлиги ҳақдаги айбловларни инкор этди. Ўтган ҳафта чоршанба кечқурун у озод этилди, бироқ маълумотларга қараганда, унга қарши қўзғатилган жиноий иш ҳамон ёпилмаган.\nФеврал ойида, шунингдек, “Адолат” газетаси бош муҳаррири Тўхтамурод Тошев ҳибсга олинди. Унинг нимада айбланаётгани номаълум. Бироқ, газета бош муҳаррири муовини Каримжон Рихсиевнинг билдиришича, бунга Тошевнинг бир тадбиркор билан биргаликда маҳаллий ҳуқуқ-тартибот органларини қонунбузарликда айблаш ҳақдаги нияти туртки бўлган. “Адолат” газетаси чиқарилмай қўйилди.\n22 феврал куни Ўзбекистон мустақил журналистлари жамияти аъзоси Олег Сарапулов ҳибсга олинди. Хьюман Райтс Уотч ташкилотининг қайд этишича, Сарапулов ҳибсхонада икки кун ушлаб турилган, унинг адвокатга мурожаат қилиш ҳуқуқи эса поймол этилган.\nШу ҳафта душанба куни “Миллий таълим” газетаси ёпилди. Расмийларнинг тушунтиришларига кўра, бунга газета матнларидаги имло хатолари сабаб бўлган.\nШундай қилиб, 2003 йил феврал ойида Ўзбекистонда камида тўрт журналист ҳибсга олинди ва икки газета ёпилди.\n“Чегара билмас мухбирлар” халқаро ташкилотининг собиқ совет республикалари матбуотига оид вазиятни кузатиб борадиган ходимаси Кэролайн Жирод биз билан суҳбатда феврал ойида рўй берган ҳодисаларнинг энг ачинарлиси – Ғайрат Михлибоев иши эканини айтади:\n“Кейинги пайтларда, хусусан феврал ойида биз эркин матбуотга тазйиқлар кучайганини пайқадик. Ғайрат Михлибоев билан рўй берган воқеа - энг ачинарли ҳолдир. Чунки у 7 йилга озодликдан маҳрум этилди”.\nШундай дер экан, Кэролайн Жирод ташкилот номидан Ғайрат Михлибоевнинг ҳибсхонада қийноқларга солинганига ишонишини айтади. Чунки:\n“Ўзбек қамоқхоналарида қийноқлар – одатий амалиёт экани бизга ҳам, БМТга ҳам яхши маълум”, - дейди “Чегара билмас мухбирлар” ташкилоти ходимаси.\nҒайрат Михлибоевнинг қийноқларга солинганини Хьюман Райтс Уотч ташкилоти ҳам қайд этди.\nРадиомиз мухбири Брюс Пэнниер билан суҳбатда бўлган Аарон Роудз – бош қароргоҳи Венада жойлашган Халқаро Хельсинки инсон ҳуқуқлари федерациясининг ижроия директоридир. Ташкилот номидан гапириб, Роудз сўнгги пайтда Ўзбекистонда матбуотга тазйиқлар кучайганини қайд этади:\n“Цензурани расман таъқиқлаган бўлса-да, ҳукумат матбуотни назорат қилишда давом этаётир. Ҳукуматга танқидий ёндашган ахборот воситалари ва журналистлар репрессия қурбони бўладилар. 2003 йилда кузатилаётган жараённи мустақил журналистларга нисбатан бошланган репрессиянинг янги тўлқини, деб таърифлаш мумкин”.\nАҚШ Давлат департаменти ҳам Ўзбекистондаги матбуотга оид вазиятни танқид қилди. Давлат департаменти матбуот котиби Ричард Баучер 3 март – душанба куни қилган чиқишида Вашингтон бундан ташвишланаётганини билдирди.\nХўш, Ўзбекистон расмийлари-чи? Улар қудратли давлат ҳукумати ҳамда нуфузли халқаро ташкилотлар фикрига қандай жавоб беришмоқда. Мен “Чегара билмас мухбирлар” халқаро ташкилоти ходимаси Кэролайн Жироддан ташкилот турли ишлар ва ҳодисалар юзасидан Ўзбекистон расмийларига мурожаат қилган, Ўзбекистон ҳукумати бунга жавоб берганми, деб сўрайман.\n“Мен ушбу ташкилотда икки йилдан бери ишлаётган бўлсам, бу муддат ичида Ўзбекистон расмийларидан ҳеч қандай жавоб олмаганмиз”, - деб жавоб берди Кэролайн Жирод.\n“Чегара билмас мухбирлар” ташкилоти Ўзбекистон матбуоти эркинлигининг чекланаётгани ҳақдаги баёнотларини хорижий ҳукуматлар, Ўзбекистонда тадбиркорлик билан шуғулланаётган хорижий инвесторларга юборадими, уларнинг бунга муносабатлари қандай, деб сўрайман мен Кэролайн Жироддан.\n“Биз тадбиркорларга баёнотларимизни йўлламаймиз. Биз уларни Марказий Осиёга қизиқиши бўлган хорижий журналистлар ҳамда маҳаллий матбуотга юборамиз”.\nБиз билан суҳбат сўнггида Кэролайн Жирод шундай дейди:\n“Биз Ўзбекистонда цензура жуда фаол, деб ҳисоблаймиз. Ўзбекистон президенти Ислом Каримовни биз матбуот эркинлиги ғанимларидан бири, деб тавсифлаймиз”.


29 ноябр 2021, Тошкент вақти: 12:55\n"Асакабанк" АЖнинг Тошкент шаҳридаги биноси.\nОзодликка “Асакабанк”нинг Андижон, Фарғона, Жиззах филиалларидан мурожаат қилган банк ходимларининг шикоят қилишича, 1 октябрдан бошлаб ўнлаб ходимнинг устама иш ҳақлари “0” қилиб белгиланган.\nБанк бошқарувчилари бу ходимларни жорий йилнинг тўртинчи чораги давомида уларга устама ҳақ тўланмасдан фақат маошга ишлаши, янги йилдан кейин эса, меҳнат шартномаси бекор қилиниши ҳақида огоҳлантирган.\nХодимларнинг иддаосича, банк бошқарувчилари пенсия ёшига яқин ва ўзлари ёқтирмаган ходимларни ана шу рўйхатга тиркаган.\n“Асакабанк” акциядорлик жамияти бошқаруви раиси ўринбосари банк ходимларининг устама иш ҳақи оммавий кесилаётганини инкор қилди.\n“Асакабанк” АЖнинг Фарғона филиалида ишлайдиган, исми сир қолишини сўраган ходимнинг айтишича, 30 дан ортиқ одам иш ҳақининг устамаси кесилган:\n“Банкда 20 йилдан ортиқ ишлаётган бўлсам, бирор марта ЧП бўлмаган, ойлик режани ҳам 200фоиздан ортиқ бажариб келяпман. Ёшим каттароқ бўлиб қолгани учунми, мени ҳам шу рўйхатга қўшишди. Маошим ўзи 1 миллион сўм, устама билан 5 миллион сўм олаётган эдим. Энди 1 миллион сўмга оила боқиб бўлмаслиги табиий, йилнинг охирида эса, “0” бўлганлар билан янги меҳнат шартномаси имзоламаймиз, дейишяпти. Шунча йил камчиликсиз ишлаган, бирор марта гап эшитмаган одамни шундай қилиб кўчага чиқариб ташлашмоқчи”.\n“Асакабанк” АЖнинг Қўқон филиалида ишлайдиган ходиманинг айтишича, уларнинг ишхонасидан ўн кишининг устама ҳақи кесилган:\n“Бизнинг ойлигимиз 1-1,5 миллион сўм атрофида. Қилаётган ишининг натижасига қараб кимгадир беш, кимгадир олти, етти баравар устама қўшилади. Биздан ўн кишининг ана шу устамасини кесишди. Ўнтадан 3 нафари пенсия ёшига яқин қолганлари, қолгани ёшлар. Раҳбарларга ёқмай қолган одамлар бўлсак керак. Агар биз ишламаган бўлсак, устама қўшилмасди-да шу пайтгача, биз эса кечалари билан ишлаган кунларимиз бўлган. Бугун эса, сўраб ўтирмасдан, бошқарувчи танлаган одамларникини кесишди”.\n“Асакабанк”нинг Андижон филиалида ишлайдиган ходимнинг сўзларига кўра, 23 нафар ходимнинг устама ҳақи “0” қилинган:\n“Бизга бош офисдан одам келиб, ҳамма билан суҳбат қилган ва суҳбатдан ўтолмади деб “0” қилган. Лекин бу ҳам сабаб эмас, ўзи 40 ёшдан тепадигаларни шундай қилишган экан. Пенсия ёшига яқинлашган яна тўрт кишини ҳам “0”қилган. Қиш келганда бир ярим миллион ойликни қандай етказамиз десак, елка қисишади”.\n“Асакабанк” АЖнинг водий филиалларидан бирида ишлайдиган ходимнинг иддао қилишича, ходимларнинг устама ҳақини бермай, уларни ишдан кетишга мажбур қилиш кўрсатмаси республика бошқарувидан келган:\n“Республика бошқарувимиз ҳар битта филиал бошқарувчисидан “қайси ходиминг билан 2022 йил учун шартнома тузмоқчи эмассан?”, деган кўрсатма сўраяпти. Мен ўзим ўша кўрсатмани кўрганман. “Сетка талантов” деган нарса бор, ўшанга шартнома тузмайдиган одамларингнинг рўйхатини ёзиб бер, дейилган. Шу киритилгандан кейин республика бўйича 500 ходимга “0” балл қўйиб берилган. Бу рўйхатда ҳақиқатан ҳам иши ёмони ҳам, иши яхши бўлиб, бошқарувчига шахсан ёқмайдиган, унинг ноқонуний топшириқларини бажармайдиган одам ҳам, яъни ҳўлу қуруқ бирдай киритилган. Ходимларнинг норозилиги ҳам шундан бўляпти”.\nОзодлик суҳбатлашган Жиззах филиали ходимлари ҳам ўнлаб одам ана шу рўйхатга тушиб, устама иш ҳақидан маҳрум бўлганини тасдиқлади.\nОзодлик банк ходимларининг бу иддаоларига жавоб олиш мақсадида “Асакабанк АЖ” бошқаруви раиси ўринбосари Баҳромхўжа Шарипов билан боғланди.\nРаис ўринбосари банк ходимлари устама иш ҳақларининг “0”га туширилганини инкор қилди:\n“Ҳақиқатан бугунги кунда бунақа мурожаатлар жуда кўп. Блогерлар билиб-билмасдан ёзиб ташлаётган нарсаларини кўрсангиз, қўрқиб кетасиз. Ҳеч қанақа бўшатиш, шартномани бекор қилиш, ёши, жинси, ирқи - бунақа масала йўқ. Устама иш ҳақи, ойлик иш ҳақи масаласида эса, мен эртага матбуот хизмати орқали батафсил жавоб бераман”.\nОзодлик Баҳромхўжа Шарипов батафсил расмий изоҳ бергунига қадар бошқа вилоятлардаги вазиятни ҳам ўрганмоқда.\nЎзбекистонда ходимларнинг турли сабаблар билан оммавий ишдан бўшатилиши ёки меҳнат шартномаларини узайтирмаслик давлат секторида ҳам, хусусий секторда ҳам кенг тарқалган ҳолат. Мамлакатда ишчи-ходимлар манфаатини ҳимоя қиладиган мустақил касаба уюшмалари мавжуд эмас.\nМБ: Йил бошидан бери Ўзбекистонда нақд пул ҳажми қарийб 50 фоизга ошди\n“Асакабанк”нинг қатор мансабдорлари 2 миллион долларни ноқонуний ўзлаштирганликда айбланмоқда


Тошкент шаҳрида Олий Мажлис Сенатининг йигирма тўртинчи ялпи мажлиси ўз ишини бошлади.\nKun.uz мухбирининг хабар беришича, Сенат раиси Танзила Норбоева ўз кириш сўзида раҳбарларнинг халқ учун очиқлиги, жамиятнинг барча соҳаларида очиқлик – бугунги кун талаби эканини айтиб ўтди.\n«Дунё бугун Ўзбекистонни қайта кашф қилмоқда, айрим муаммоли масалалар юзасидан давлатлар ўртасидаги рейтингларда мамлакатимиз позицияси яхшиланмоқда.\nМамлакатни янада ривожлантириш биздан янгича ёндашувларни, биринчи навбатда – ҳокимият фаолиятининг шаффофлигини, ошкоралигини талаб қилмоқда.\nРаҳбарларнинг халқ учун очиқлиги, жамиятимизнинг барча соҳаларида очиқлик – бугунги кун талаби. Бошқа йўлимиз йўқ ва бунга кўникиб, ишимизни қайта кўриб чиқишимиз керак.\nБугун биз одамлар билан кундалик мулоқот қилиб, уларнинг муаммоларини шунчаки тинглашимиз эмас, балки диққат билан қулоқ тутиб, уларни тезлик билан ҳал қилишимиз керак.\nШу ўринда аҳолини уй-жой билан таъминлаш масаласига бағишлаб ўтказилган селектор мажлисида давлатимиз раҳбари эскича бошқарув усулларидан қатъий воз кечишимиз, демократик ривожланаётган бугунги даврга мос бўлишимиз кераклигига яна бир бора урғу бердилар.\nБизнинг аввалги ёпиқлигимиз, одамлар билан, айниқса ОАВ вакиллари билан мулоқотга чиқмаслигимиз, коррупция ҳолатлари ҳаётимиздан умуман чиқиб кетиши керак.\nТурли ОАВ, шу жумладан, хорижий ОАВ томонидан билдирилаётган танқидларни тўғри қабул қилиб, очиқлик ва эркин фикр билдирилишини демократик давлатнинг асосий тамойилларидан бири сифатида қабул қилишимиз керак», - деди Танзила Норбоева.


Канада суди Эрон мулкларини ҳужумлар қурбонларига ўтказишга буюрди\nКанада суди Эронга тегишли мулкларни Теҳрон қўллови билан амалга оширилган ҳужумлар қурбонларига ўтказиб беришни буюрди\nКанадалик судья Эронга тегишли мулкларни Теҳрон дастакловчи Хамас ҳамда Ҳизбуллоҳ гуруҳлари амалга оширган ҳужумларда жабрланганларга ўтказиб беришни буюрди.\nЙил бошида АҚШда ҳам террор ҳужуми қурбони бўлганларнинг оила аъзолари Теҳронга қарши суд ишида енгиб чиққан эди.\nТеҳрон эса суднинг бу қарорини кескин қоралаб, халқаро судга арзланди.\nКанада суди қарорига биноан 11 миллион доллар қийматга эга дипломатик бўлмаган мулклар Буэнос-Айрес, Исроил, Ливан ҳамда Саудия Арабистонида 1983-2002 йилларда амалга оширилган портлашлар ёки асир олишлар қурбони бўлганларнинг оила аъзоларига ўтказиб берилиши керак. Бу ҳужумларда юзлаб одам ўлган.\nАҚШдаги судлар каби, Онтарио олий суди Эронни Хамас билан Ҳизбуллоҳ аъзоларини тайёрлашда ҳамда гуруҳларга молиявий ёрдам кўрсатишда айбдор деб топди.\nАҚШ олий суди Эронга тегишли 2 миллиард доллар қийматга эга мулкни жабрланувчилар оила аъзоларига ўтказиб беришни буюрган.\nАммо бу қарор ҳали амалга оширилгани йўқ. Теҳрон бу масала юзасидан халқаро судга мурожаат қилишини айтиб келади.\nОнтарио олий суди судьяси Гленн Хейний ўз қарорини эълон қилар экан, “Террозим дунёдаги энг йирик хавфлардан биридир”, деди.\n“Суд олдидаги асосий масала терроризмни дастаклаган Эрон Канада судлари юрисдикцияси олдида дахлсизлик ҳуқуқига эга эканлиги ёки йўқлигидир”, деди Хейний.\nКанададаги Эронга қарши жиноий иш қурбонларга ва уларнинг оила аъзоларига терроризмни дастакловчи ҳукуматлардан компенсация талаб қилиш ҳуқуқини берувчи қонун асосида очилди.\nБу қонун 2012 йил кучга кирган.\nКанада Эрон ва Сурияни террозимни қўлловчи давлат деб ҳисоблайди.\nСуднинг бу қарори Канада бош вазири Жастин Трюдо учун ноқулай пайтда эълон қилинди. Трюдо ҳукумати Эрон билан дипломатик алоқаларни тиклашга, ҳафта бошида Теҳронда бирор айбловсиз қўлга олинган монтреаллик профессорни озод қилишга уринмоқда.\nТеррозимга қарши Канада бирлашмаси аъзоси Денни Айзен “Канада Эрон билан алоқаларни тиклашга интилар экан, Эрон ўз террористик фаолияти ва инсон ҳуқуқларини поймол қилиши учун Канада судларида жавобгарликка тортилиши ўта муҳимдир”, деди.\nСуд қароридан Эроннинг Оттавадаги дипломатик бинолари озоддир. Аммо дипломатик бўлмаган мулклар ҳамда айрим банк ҳисобларидаги маблағлар Эрон дастаклаган гуруҳлар фаолияти туфайли жабр кўрганларнинг оила аъзоларига ўтказиб берилди.\nТеҳрон ҳали суд қарорига ўз муносабатини билдиргани йўқ.\nЭрон бошида суд ишига эътибор бермади. Чиқарган қарорлари Канадада ҳам амалга оширилишини истаётган АҚШ судлари билдирувидан кейин Теҳрон Торонтода жойлашган ҳуқуқшунослик фирмасига мурожаат қилди.\nТеҳрон ҳимоя сифатида суд қоғозларини тегишли тартибда олмаганини, суд иши ўта кеч очилганини, жабрланувчилар талаб қилаётган миқдорлар ҳаддан ташқари кўплигини айтди.\nХейний Теҳрон бошида “тизим билан ўйнашиб” ўзини ҳимоя қилмагани таъкидлади. Хейний яна эроннинг аргументлари асоссиз эканлигини айтиб, АҚШ судлари қарорини бекор қилишдан бош тортди.


«МАШЪАЛ» ЙИРИК ҲИСОБДА ЮТҚАЗДИ\nКиритилган сана: 09.09.2009.\n«Машъал» 20-тур баҳсини сафарда «Андижон» клубига қарши ўтказиб кутилмаганда йирик ҳисобда мағлубиятга учради. Айтиш мумкинки, футболчиларимиз ўйинни яхши бошлашди. Хусусан, 21-дақиқада гол ўтказиб юборган бўлсак-да, 40-дақиқага келиб Аббос Шодмоновнинг голи эвазига ҳисобни тенглаштиришга муваффақ бўлдик. Лекин танаффусдан кейин ҳаммаси бошқача кўриниш олди. «Машъал» футболчиларини айтарли таниб бўлмай қолди. Футболчиларимиз 48-дақиқадан 58-дақиқагача, яъни 10 дақиқа ичида кетма-кет учта тўп ўтказиб юборишди. Шундан кейин ҳам «Машъал»нинг ҳеч иши юришмади. Гарчи жамоамиз қолганда дақиқаларда бошқа тўп ўтказиб юбормаган бўлса-да, лекин гол уриш ҳам насиб қилмади. «Андижон» эса аксинча анча кучли ўйин намойиш этди. Бу ўйинга таъриф бериб шундай деса бўлади: «Андижон» ўйнади, «Машъал» эса томоша қилди.\n«АНДИЖОН» - «МАШЪАЛ» - 4:1\nГоллар:Ш.Мирхолдиршаев (21), М.Камолов (48), А.Жадигеров (53, 58) – А.Шодмонов (40).\n«Андижон»: Игорь Михайлов, Дилявер Ваниев, Ислом Иномов (Февзи Давлетов, 57), Асқар Жадигеров, Мирзакамол Камолов, Ринат Байрамов, Қайрат Ўтабоев, Акмал Шораҳмедов, Виктор Клишин (Леван Мдивнишвили, 71), Шуҳрат Мирхолдиршоев (Иброҳим Отахонов, 61), Зура Замсашвили.\n«Машъал»: Дилмурод Тошматов, Андрей Ерохин, Арсен Тюленев (Сирож Ҳамроев, 63), Андрей Писний, Карим Израилов (Саламат Қутибоев, 79), Александр Гребинюк, Габит Сапаргалиев, Аббос Шодмонов, Виктор Кожушко, Ботир Қодирқулов, Нодир Давлатов (Александр Шадрин, 46).\nОгоҳлантиришлар: Д.Ваниев (90) – А.Шадрин (65)\nҲакамлар: В.Цейтлин (Тошкент) – 9,0. А.Миронов (Тошкент) – 9,2. Н.Тошматов (Фарғона) – 8,8.\nЗаҳирадаги ҳакам: Ш. Бозоров (Наманган) - 9.\nНазоратчи: В.Штерн (Тошкент).


30 октябр 2020, Тошкент вақти: 07:06\nЎзбекистон президенти Вашингтон сафари давомида АҚШдаги йирик корпорациялар вакиллари билан ҳам учрашди.\nШавкат Мирзиëевнинг хориж сафарларини ëритиб келаëтган расмий матбуот унинг аксар сафарлардан миллиардлаб долларлик шартномалар билан қайтганини хабар қилади.\nШавкат Мирзиëевнинг 9 октябрь куни Парижда Франция президенти Эммануэль Макрон билан учрашуви олдидан расмий матбуот француз компаниялари билан жами қиймати 5 миллиард долларга тенг келишувлар имзолангани ҳақида хабар тарқатди.\nБундан олдин Мирзиëевнинг Москва ташрифи давомида 16 миллиард долларлик¸ Корея сафари давомида 9 миллиард¸ Туркия сафари давомида 3¸5 миллиард ва май ойидаги АҚШ сафари давомида 4.8 миллиард (ҳозирча сўнгги рақам) долларлик "шартномалар" имзолангани хабар қилинди.\nЎтган қарийб икки йил давомида¸ расмий хабарларда келтирилган бу шартномалар қиймати қўшилса¸ камида Ўзбекистон ялпи миллий маҳсулоти (30 миллиард) миқдоридан катта рақам чиқади.\nОзодлик суҳбатлашган иқтисодчилар¸ Ўзбекистон иқтисодининг реал аҳволида¸ унга бунча катта миқдорда сармоянинг кира бошлагани акс этмаëтгани ва бу "шартнома"лар аксарининг президент учун тайëрланадиган ҳисоботлардан ҳаëтга кўчмаëтганини айтади.\nАҚШдан Ўзбекистонга кирадиган сармоя 4 миллиардми¸ 8¸5 миллиардми ëки 6¸5 миллиард доллар?\nЎзбекистон президентининг АҚШга бошлаган биринчи расмий сафари муносабати билан Тошкент расмийлари ва маҳаллий матбуот Шавкат Мирзиëевнинг Америка ташрифи давомида имзоланадиган битимлар қийматига алоҳида эътибор қаратмоқда.\n14 май куни "Ўзбекистон 24" телеканали АҚШ-Ўзбекистон Савдо палатаси раҳбари Каролин Лэммнинг "умумий қиймати 4 миллиард доллар бўлган битимлар имзоланиши керак", деган баëнотини намойиш қилди.\nАйни шу куни – 14 майда Вашингтонда матбуот брифинги ўтказган Ўзбекистон президенти матбуот котиби Комил Алламжонов тилга олган рақам Лэмм хоним келтирган рақамдан икки баравардан ҳам каттароқ бўлди:\n- Ташриф давомида 40 дан ошиқ ҳужжатлар қабул қилиниши¸ шу жумладан умумий қиймати 8¸5 миллиард долларлик савдо иқтисодий ва инвестициявий битимлар имзоланиши режалаштирилган¸ деди Алламжонов Вашингтондаги брифингда.\n15 май куни президент Мирзиëев Вашингтонга қўниши арафасида ўтказилган АҚШ-Ўзбекистон бизнес тадбирида¸ “Америка овози” ўзбек хизматининг хабар қилишича¸ “ўзбекистонлик тадбиркорлар ва давлат компаниялари Америка фирмалари билан 6¸5 миллиард долларга тенг шартномалар имзолаган”.\n“Асосан¸ нефть ва кимë¸ энергетика¸ фармацевтика¸ соғлиқни сақлаш¸ қишлоқ хўжалиги¸ машинасозлик ва фуқаролик авиацияси соҳаларида 20 дан ошиқ ҳужжатлар имзоланади”¸ дейилади “Америка овози”нинг 15 май кунги хабарида.\n17 майга келиб¸ Ўзбекистон президенти матбуот хизмати эълон қилган баëнотда¸ бу рақам 4¸8 миллиард долларга тушди.\n“Куни кеча икки мамлакат компаниялари ўртасида қарийб 4,8 миллиард долларлик янги шартномалар имзолангани юқори баҳоланди¸” дейилади президент расмий сайтидаги сўнгги хабарда.\nҲозирча бир-биридан фарқли бу тўрт рақамнинг қаердан пайдо бўлгани¸ орадаги фарқ миллиардларни ташкил этувчи бу “шартномалар”нинг ният ифодаси ëки аниқ лойиҳаларга мўлжалланган жиддий легал ҳужжатлар экани Озодликка маълум эмас.\nСафарлар якунида баëн этиладиган миллиардлаб долларлар Ўзбекистонга кираяптими?\nПрезидент ва ҳукумат делегацияларининг хориж сафарлари¸ қолаверса¸ хориж делегацияларининг Ўзбекистонга ташрифини ëритар экан¸ маҳаллий матбуотда президентнинг у ëки бу давлатдан “неча пуллик сармоя” билан қайтганига муҳим аҳамият берилади.\nХусусан¸ Шавкат Мирзиëевнинг Россияга қилган давлат ташрифи арафасида қарийб 16 миллиард долларлик инвестициявий ва савдо келишувларига эришилгани¸ Туркия сафари давомида эса¸ 3¸5 миллиард долларлик битимлар имзолангани тантанали хабар қилинган эди.\nҲозирга қадар бу ҳисоботларда келтирилган сармоянинг қанчаси Ўзбекистонга иқтисодига кирганига оид бирор маълумот йўқ.\nЎзбекистон президентининг Туркияга қилган сафари давомида ҳисоб берилган “3¸5 миллиард долларлик шартномалар” имзоланиши жараëнида бевосита иштирок этган ўзбек мулозими Озодликка шахси сир қолиш шарти билан бу “шартномалар” моҳиятини тушунтирди.\n“Буларнинг деярли ҳаммаси ният протоколи¸ ëки меморандумдир. Яъни у ëки бу ширкат ëки хусусий тадбиркор¸ Ўзбекистондаги фалон соҳага фалонча сармоя киритиш ниятим бор” деган қоғозга қўл қўяди. Бу ҳеч қандай юридик кучга эга бўлмаган қоғоз ва унда келтириладиган сумма реал рақам эмас. Бу меморандумдан кейин¸ аниқ бизнес режасини кўриб чиқиш бошланади¸ шарт-шароитлар белгиланади. Агар бу шарт-шароитлар инвесторни қаноатлантирса¸ ана ундан кейин¸ юридик кучга эга шартнома тузилади. Бу ҳужжатда иккала томон ўз зиммасига аниқ мажбуриятлар олади¸ бу мажбуриятлар ижроси учун муҳлат белгиланади ва улар бажарилмаган тақдирда¸ унинг оқибатлари қандай бўлиши ëзилади¸” деди Туркиядаги меморандумлар имзоланиш жараëнида бевосита қатнашган мулозимлардан бири.\nМирзиëевнинг Туркияга¸ Эрдўғоннинг Ўзбекистонга қилган сафари давомида жами 4 миллиард доллардан ошиқ “шартномалар” имзолангани хабар қилинган бўлса¸ бу мулозимга кўра¸ ҳозирга қадар Ўзбекистонга Туркиядан кириши аниқ бўлган миқдор – давлатга қарашли “Зироат” банки орқали бериладиган 250 миллион долларлик кредит¸ холос.\nОзодлик суҳбатлашган Адлия вазирлигининг халқаро иқтисодий келишувлар тузиш жараëнига бевосита алоқадор мутахассислари ҳам аксар ҳужжатларнинг “ният шартномаси” эканини тасдиқлади.\nМиллиардлаб долларлик “шартнома” қаердан пайдо бўлмоқда?\nОзодлик билан суҳбатда Ўзбекистондаги молия-иқтисод тизими мулозими¸ Шавкат Мирзиëев ҳокимиятга келганидан сўнг мамлакатга нима қилиб бўлса ҳам хориж сармоясини олиб келиш талабининг кучайгани миллиардлар ортидан қувиш жараëнини бошлаб берганини айтади.\n“Биласиз¸ президент ҳар бир элчи¸ ҳар бир вазир ва ҳоким ишига унинг қанча сармоя олиб кирганига қараб баҳо беришини айтмоқда. Шунга ҳозир ҳамма қўрқиб қолган. Булар ҳар бир сафар олдидан рақамларни подгонять қилади. Дейлик¸ қайсидир ширкат фалон вилоятда нимадир қилишга қизиқиш кўрсатди. Шу ширкатдан улар президент сафари олдидан ният меморандуми имзолашни сўрайди. Улар ҳам¸ мен фалон жойда фалон нарса қуриш учун фалон йилгача фалонча сармоя киритмоқчиман¸ деб ëзиб беради. Эътибор беринг - киритаман эмас¸ киритмоқчиман¸ деб. Инвестиция вазирлиги ана шу “моқчиман” деганларни тўплаб¸ катта-катта рақам чиқаради ва президентга ҳисоб беради. Каримов даврида бу рақамларнинг 99 фоизи ëлғон эди¸ Мирзиëевга келиб¸ менимча¸ бу ëлғон 80 фоизга тушди¸” дейди Ўзбекистон иқтисодиëт тизими мулозими.\nБу мутахассис¸ Мирзиëев ҳокимиятга келганидан бери “имзоланган шартномалар”нинг умум қиймати ҳисоблаб чиқилса¸ унинг 30 миллиард доллардан ошишинини айтади.\n“Бу Ўзбекистоннинг бир йиллик ялпи ички маҳсулотидан катта сумма (2017 йилги ЯИМ Давлат статистика қўмитасига кўра¸ 30¸7 миллиард долларни ташкил этган -таҳр.) Бунча сармоя Ўзбеккистонга кираëтган бўлса¸ биз аллақачон жаннатда яшаëтган бўлишимиз керак эди¸”дейди иқтисодчи мулозим.\nПрезидент ҳисоб сўраганда...\nОзодлик гаплашган Тошкент мулозимлари¸ президент Шавкат Мирзиëев бу рақамларнинг эски усулда сунъий равишда шиширилаëтгани¸ эҳтимолий сармоя миқдорининг “қўшиб ëзилаëтганини” яхши билади ва шунинг учун ҳам бундай кўзбўямачилик оқибатидан огоҳлантириб келмоқда.\n“Лекин¸ бу меморандумларда 2019 йилдан бошлаб¸ ëки 2021 йилдан бошлаб¸ деган саналар келтирилади. Ўша вақтгача нима гап¸ нима сўз. Президент қани бу сармоялар¸ деса¸ улар ҳар хил баҳона топишади¸ “у ширкат алдоқчи экан¸ қўйган шартлари иқтисодий манфаат келтирмайди¸ нурчи экан¸ фирибгар экан” ва ҳоказо”¸ дейди иқтисодчи мулозим.\nШавкат Мирзиëев¸ сармоя борасидаги рақамлардаги “қўшиб ëзишлар”ни ҳукумат йиғилишларида танқид қилиб келмоқда.\nХусусан¸ 2017 йилнинг 29 май куни ўтказилган ҳукумат мажлисида президентнинг ўзи бу ҳисоботларни “баландпарвоз” дея танқид қилган эди.\nТуркманистон билан 250 миллион долларлик шартномалар имзоланди


Коронавирус юқтирган Арманистон раҳбари Москвадаги парадда қатнашади — Sof.uz\nКоронавирус юқтирган Арманистон раҳбари Москвадаги парадда қатнашади\n9.06 16:44 139 Жаҳон\nАрманистон бош вазири Никол Пашинян 24 июнь куни Москвада ташкил этилаётган ҳарбий парадда иштирок этишини маълум қилди. Бу ҳақда бош вазир матбуот котиби Мане Геворгянга таяниб РИА Новости хабар беради.\nКотибнинг сўзларига кўра, арман ҳукумати раҳбарининг Россия пойтахтига ташриф буюриш санаси ҳали аниқ эмас. "Аммо парадда иштирок этишини тасдиқлайман", - дейди Геворгян.\nАввалроқ Арманистон бош вазири Никол Пашинян ва унинг оиласи коронавирус юқтириб олгани ҳақида хабар берган эдик. У МДҲ давлатлари орасида СОВИД-19 инфекцияси юқтириб олгани тасдиқланган ягона юқори даражали раҳбар ҳисобланади.\nМай ойи охирида Россия Президенти Владимир Путин фашизм устидан қозонилган Ғалабанинг 75 йиллиги муносабати билан ўтказиладиган парад 24 июнь куни ўтказилишини эълон қилди. Ҳозирга қадар бир қанча давлат раҳбарлари ушбу парадда иштирок этиши маълум бўлди. Аммо рад этганлар ҳам йўқ эмас. Масалан, Япония бош вазири Синзо Абе президент Путиннинг бу таклифини рад этган.\nЎзбекистон Республикаси президенти Шавкат Мирзиёевнинг ушбу парадда иштирок этиш-этмаслиги ёки таклиф этилган-этилмагани ҳозирча маълум эмас.\nАрманистон Москва ЕОИИ ғалаба паради Никол Пашинян\n24.06 15:06 470\n21.06 19:10 2359 Жаҳон


15:13 / 10.09.2017\nЯпонияда ўта хавфли кана илмий матбуот конференцияси вақтида олимлардан қочиб кетди. Daily Mail шу ҳақида хабар берди.\nНашрга кўра, буньявирус ташувчиси бўлган ҳашарот Миядзаки префектурасида ўтаётган конференцияда илмий ҳамжамият ва журналистларга намойиш этилган. Олимлардан бири канани пинцет билан олиб бошқаларга кўрсатмоқчи бўлганида у кўздан ғойиб бўлган. Ҳашаротни аудиториядан излаш ишлари муваффақиятсиз якунланган.\n"Эҳтиёт чораларига эътиборлироқ бўлишимиз керак эди, ахир префектура ўз аҳолисини доим хавф эҳтимолидан огоҳлантириши керак", - деди йўл қўйилган эҳтиётсизлик учун халқ олдида жавоб беришга маҳкум префектура раҳбари Сундзи Коно.\nМаълумотларга кўра, Миядзакида кана чақишидан бир неча киши жабрланган, бир киши ҳалок бўлган. Ҳашарот ташувчи тромбоцитопеник синдромли ўткир истима кекса ёшли кишилар учун айниқса хавфли, зеро у иммунитетни кескин пасайтириб, ички органлар фаолиятида жиддий бузилишларга олиб келади.\nЯпонияда чет элликларнинг кириб келишидаги тақиқ сақлаб қолинади\nЯпониянинг 12 компанияси уйғурларнинг мажбурий меҳнати бор бизнесларни тўхтатяпти\nЯпония бош вазири ўғли вазирлик вакиллари билан овқатлангани учун парламентда кечирим сўради\nЯпония ҳукумати коронавирусга қарши эмлаш учун вакцина етишмаётганини маълум қилди


Петербургда ўзбекистонлик аёллар чақалоқ сотишда айбланмоқда\nфеврал 24, 2014\nСанкт-Петербургда ўз набирасини 80 минг рублга сотаётган ўзбекистонлик аёл қўлга олинди. Шу тариқа 50 ёшли бу аёл никоҳсиз ўғил туққан 24 ёшли қизини “шармандалик”дан халос қилмоқчи бўлгани айтилмоқда.\n24 ёшли исми ошкор этилмаётган ўзбекистонлик аёл 2014 йилнинг 18 февралида Санкт-Петербург шаҳридаги туғруқхоналардан бирида ўғил кўрди. Беникоҳ туғилгани боис, болакайнинг Петербургда яшайдиган бувиси қизининг фарзандини дарҳол пуллашга қарор қилган.\nРоссия Тергов қўмитасининг Санкт-Петербург бўйича бошқармасидан олинган маълумотга кўра, она-бола энди туғилган чақалоққа харидор қидираётганини улар билан қўшни хонада яшаётган аёл билиб қолган.\n“Ўзи ҳам бир нечта фарзандни ўстираётган ва Ўзбекистон фуқароси бўлган қўшни аёл ҳамюртларининг бундай ниятларидан ғазабга келиб, Петербургнинг 33-полиция бўлимига хабар берди”, дейди Озодликка исмини ошкор этмаган Петербург полицияси тергов бўлими ходими.\n- Бу маълумотни текшириш давомида, 33-полиция бўлими ва шаҳарнинг Москва тумани бўйича жиноят қидирув бўлими ходимлари томонидан 2 кунлик чақалоқни сотаётган аёл қўлга олинди. Ҳодиса 21 феврал куни кечки 7 ларда Орджоникидзе кўчасида содир бўлди. Бола 80 минг рублга “баҳоланди”. Қўлга олинган аёл Ўзбекистон фуқароси экани аниқланди,- деди полициянинг оператив гуруҳи ходими.\nАмалиёт тафсилотларини очиқлаган терговчиларга кўра, оператив ходимлар қирғизистонлик бир ўзбекдан “харидор” сифатида чиқишни сўрашган. Бу шахс полиция берган телефон рақами орқали “сотувчи” кампир билан олди-берди масаласини ҳал қилган. Бу шахс “йиллардан бери хотини билан фарзанд кўрмаётгани” тўғрисидаги уйдирма ҳикояни гапириб берган.\nҲеч нарсадан шубҳаланмаган 50 ёшли аёл қизи билан яшаётган уй ёнида учрашув тайинлаган.\n80 минг рубл нақд пулни санаб олган ўзбекистонлик аёл болани олиб келиб, “харидор” эркакка топшираётганда қўлига кишан солингани оператив ходимлар томонидан яширинча видеотасвирга олинди.\nҚийин вазиятга тушиб қолганини англаган буви қўлига кишан солиниши биланоқ, юраги ёмон бўлиб қолганини айтиб, “ҳушидан” кетган. Аммо, болани олиб кетишга чақиртирилган врач - педиатр аёлнинг юраги бақувват экани ва соғлиги жойида эканини аниқлаб берган.\nТерговчининг нима учун бу ишга қўл ургани тўғрисидаги саволига, исми айтилмаётган 50 ёшли аёл:\n- Билмайман, я ничего не знаю... Мен ҳеч нарсани билмайман, дейишдан нарига ўтмади.\nБироз вақтдан кейин полиция ходимлари болани туққан 24 ёшли аёлни ҳам ҳибсга олиб, полиция бўлимига олиб келишган. Полициячилар саволига у болани "шармандаликдан" халос бўлиш учун сотишга қарор қилишганини маълум қилган.\nТергов Қўмитасининг Санкт Петербург бўйича бошқармасида Озодликка ҳозирда бола соппа-соғ экани, маҳаллий шифокорлар назоратида эканини билдиришди. “Болафурушликда” айбланаётган ўзбекистонлик она ва унинг қизи суд қарори билан ҳибсга олинди.\n22 феврал куни фарзандини пуллашга уриниб кўрган ўзбекистонлик аёлларга нисбатан РФ Жиноят Кодексининг 127-моддаси "одам савдоси" асосида жиноий иш очилди. Айби судда исботланса, иккала ўзбекистонлик аёлга 10 йилгача қамоқ жазоси тайинланиши мумкин.\nБу Россияда ўз фарзандини пуллашга қўл урган ўзбекистонлик муҳожирлар билан боғлиқ биринчи ҳодиса эмас.\nСамарада ўзбек аёли 4 ойлик гўдакни 35 минг рублга пуллаётганда ҳибсга олинган ва 17 ёшли она полициячиларга боласини сотиб, топган пулни Россия паспортини сотиб олишга сарфламоқчи бўлганини айтгани; 2012 йилнинг 7 майида Москва шаҳрида ўз боласини оператив ходимларига 150 минг рублга пуллаётган 27 ёшли қирғизистонлик аёл ва 23 ёшли ўзбекистонлик эркак ҳибсга олингани; 2011 йилнинг 22 мартида соат 11 ларда Красногорск шаҳрида жойлашган “Ашан” гипермаркетидаги озиқ-овқат аравачасида 7 ойлик Амиржон Тўхтаев ташлаб кетилгани; Ленинград вилояти Рошчино қўрғонида ўзбек миллатига мансуб эркак ахлат контейнерига бир ойлик чақалоқни ташлаб кетгани; 2010 йил 17 май куни Митишчи шаҳар криминал милиция ходимларига маҳаллий бозорда ўз боласини 10 минг рубл пулга таклиф қилаётган ўзбекистонлик муҳожир аёл қўлга олингани; 2009 йилда Москва яқинидаги Истра шаҳрида тожикистонлик 26 ёшли йигит унга ташлаб кетилган 1 яшар болани 30 минг АҚШ долларига орган савдогарларига сотмоқчи бўлган вақтда қўлга олингани; 2008 йилда Екатеринбургда ўзбекистонлик 44 ёшли аёл фарзандини 30 минг рублга сотаётган вақтда қўлга олинган ва кейинроқ 6 йилга озодликдан маҳрум этилгани ҳақида Озодлик ўз вақтида хабар берган эди.


Туркчанинг шуъба ва шох(а)лари бўлган ўзбек-чиғатой, тотор, озарбайжон, қозоқ ва туркман лаҳжалариндаги янги матбуотнинг энг аҳамиятлик масалаларидан бири, албатта, шева, лаҳжа, имло масалаларидур. Юқоридаги лаҳжаларға сўйлайтургон турк болалари бир-икки минг санадан бери Эрон халқининг аларға ва ё аларни эронийларға истило этганлари сабабидан форс маданияти ва адабиёти ва луғатлари нуфузиға маҳкум бўлуб, форс тилидан бир хейли луғат ва жумлаларни хоҳу нохоҳ абадий ва доимий суратда олганларки, у жумла ва луғатлардан бир қисмини туркий лаҳжалардан чиқориб ташламоқ гўё мумкин эмасдур. Ва бир қисмини муродифи туркчадан топилмаслик даражада ғойиб бўлгандур.\nБалки... биз туркчаға бугун истеъмол қилинатургон баъзи форсий сўзларимизни муқобил ва муродофи халқ тилидан ва адабиётидан йўқолгандур. Масалан, шанба, якшанба, душанба, сешанба, чаҳоршанба, панжшанба, одина кунларининг оти каби... Ҳол шундай экан, яна юқоридаги туркий лаҳжаларнинг халқи ўн икки асрдан бери дин манбаимиз ва Қуръони карим тили бўлган арабийнинг нуфузиға учраб, табаррукан ва мажбуран кўп луғат ва жумлаларни янадан олдилар. Ва баъзи ифротпарастлар тарафидан янгидан букунғача яна олинмоқдадур.\nТуркларнинг баъзи тоифаси форсий ва арабийни у қадар кўп олдиларки, тиллари туркий, форсий ва арабийдан қўшулуб, «усмонли тили» аталди. Ушбу уч тилни адабиёт ва қоидаларидан бохабар бўлмагунча усмонли шевасинда ёзмоқ мумкин эмасдур. Усмонли шевасиға ёзатургонларда охирги саналарда ўз саҳвларини билиб, форсий ва арабийсини озроқ айтиб ёзмоқдадурлар. Азбаски, усмонли шевасинда ёзилган асарларнинг аксарини усмонли туркларнинг камсаводи англамайдур. Турк қавмининг Кафкоз, Эрон ва Қиримдаги қисмларининг тилига арабий ва форсий жумлалар усмонличадан кўра хейли оз бўлуб, аммо туркий тилларнинг бошқа шсваларидан кўра усмонличаға энг яқинидур. Чунончи, букунги Қафкоз ва Қирим матбуотининг ўқуб англайдургон киши усмонличани, албатта ўқуб фаҳмлайдур. Чунки орасиндаги фарқ жуда оздур. Хусусан, охирги саналарда арабий ва форсийларини озайтуруб ёзилган усмонлича ва ёинки туркча Қирим ва Қафкоз шевасидан оз фарқликдур.\nТоторча ёинки нўғойча аталатургон шеваға келсак, Қирим ва Қафкоз шевасидан кўра оз арабий ва форсийлик бўлуб, бовужуд шул бу кунги тотор матбуотининг ҳеч бир стуни, балки ҳеч бир сатри хати форсча ва ё арабчадан қутулолмайдур. Ҳатто, сирфи тоторча ёзмоқ тарафдори бўлган матбуот ва муҳаррирлари-да, арабий ва форсийсиз бир нимарса ёзолмайдурлар.\nКелайлук Туркистон ва ёинки Осиёи Васати халқларининг тил ва шевалариға: Туркистоннинг ўзиға тегишли шеваси турк тилининг чиғатой лаҳжаси бўлуб, «Навоий» китоби бу лаҳжанинг гўё муҳим китобидур. Аммо кўпдан бери Туркистонда маданият ва салтанат ва адабиёт таданний этгани учун халқ бу лаҳжани бузганлар. Бузмоқ нари турсун, Туркистоннинг ҳар бир шаҳарининг ва ҳатто, баъзи бир қасаба ва кўйларининг шеваси бошқадур. Масалан: анда, мунда, шундани — ул ерда, бул ерда, шул ерда; ўтда, бўтда, шўтда; этта, бетта, шетта; ўрда, бўрда, шўрда; ўра, бўра, шўра кайфиятинда сўйлайдурган шаҳарлар бўлуб, мундай бузуқ сўзларни навъи ва адади жуда кўпдур. Туркистон туркчасиға форсий ва арабийни қўшулгани ҳам барча ерда бир ҳолда бўлмай, балки мавқеъи жуғрофиясиға қараб ҳар навдур. Чунончи, Бухоро аморати ва Самарқанд вилоятининг туркча тилиға форсий ва арабий кўб қўшулгандур...\nФарғонанинг Ҳўқанд ва бошқа шаҳарларида ҳам форсий ривожда бўлуб, уламо ва машойихни форсийға майли кўпдур. Табиийдурки; форсий кўб ёйилган ерларда арабийни ҳукми зиёдадур. Форсчани ҳукми Тошканд шаҳри ва Сирдарё музофотиға озайиб, форсий билатурган киши, эҳтимол, мингда бир ҳам топилмаса. Фарғона вилоятининг Ҳўқанд ва бошқа шаҳарларинда букун форс тилинда ерли шоирлар-да мавжуддур.\nҲўқанд хони Умархон жанобларининг «Девони Умар-хон»иға форсий абётлар иншод қилингониға қараганда қадимдан бери Фарғонада форсий тилни жорийлиги маълум бўлур.\nТуркистон шарқида форсийнинг ҳукми озайиб, бовужуд шул уламо орасиида оз бўлса-да, сўйланур. Туркистон жануби ва Туркистони Афғонийга бўлса, туркий ва форсий тили гўё баробардур. Туркистоннинг Мовароуннаҳр, Хазар қисмиға аксарият ила туркман шеваси ҳукмфармо бўлса ҳам, Эрон ва Афғонистон ва Бухоронинг ҳамсоялиги сабабидан яна форсийнинг нуфузидан қутулуб бўлмайдур. Хивага келганча, мунинг тили яна усмонличаға яқин бўлуб, фақат арабий ва форсий қўшимчалари оздур. Хулоса шулки, нафси Туркистон, Бухоро, Хива, Туркистон Афғони ва Қошғар ўлкалариндаги туркча шеваси дохилан ўн қадар бузуқ ва тузук лаҳжаға айрилиб, аммо бу лаҳжа ила сўйлайтургонларнинг ҳар бири бошқасини сўзиға тушунадурлар. Китобатға келсак, букунғача Туркистон, Бухоро ва Хивада ҳар ким ўз лаҳжасиға мувофиқ ёзса ҳам, бир-бириға қарибдур. Чунки котибларни муаллимлари мавжуд туркча ва форсча назм ва наср китоблар бўлуб, Баҳри Хазардан то Қошғар ва Туркистон Афғониғача қадим мактабларда «Навойи», «Фузулий», «Саботул ожизин», «Ҳикмат», «Ҳувайдо» ва бошқалари, форсийдан «Чаҳор китоб», «Хожа Ҳофиз», «Бедил», «Саъдий» ва бошқалари ўқулурки, бу китоблар аҳли саводни тил бирлигиға сабаб бўлур. Аммо авомларни сўзи тахти таҳрирға кирмайдир.\nМатбуот майдониға биздан муқаддам отилган ва дўстлар ила жарида ва мажаллаларға соҳиб бўлган ичкари Русия ва Кафкоз мусулмонларини матбуот тили ва ҳам кўча тилиға диққатлик кишиға маълумдурки, матбуотлари кўча тилидан неча даража олийдур. Ва кундан-кун яна олийлашмоқдадур. Ўрам тили тарафдори ёинки содда тил тарафдори бўлган баъзи тотор матбуоти йилдан йилға адабийға айланмоқдадур. Масалан, «Вақт», «Шўро», «Юлдуз» жаридаларининг аввалгилари ила ҳозиргисини тафтиш қилинса, ҳозиргиларини адабийлиги зоҳир бўлур. Қафқоз матбуоти аввалдан адабий бўлуб, ўн саналардан бери матбуот, коғаз устиндаги адабий тилни, халқни тил ва сўзиға таъсир этиб ўткардики, бул ўшал вилоятларда диққат этганларға маълум бўлур.\nҲеч бир фирқа ва ё лаҳжанинг авом тили матбуотға кирмайдур. Кирса-да, мактаб рисолалариға ва фанний китобларға кирмайдур. Азбаски, фанний, адаб, таълим, тарбия ва диний китобларни сирф авом тилиға ёзмоқ мумкин эмасдур. Ҳатто, бу замонда фан ва ҳунар тараққий этгани учун ва янги чиқгон бегона луғатдаги исмлик нимарсаларға туркий исм тақадургон жамиятлар барпо этиб, туркий тилимизға хизмат этатургон кишиларни бизға йўқлиги учун бегона тилдаги исмлар ила кўп нимарсаларни ёзмоқға мажбур бўлармиз. Ҳатто, мундан тараққий этган миллатлар-да қутулган йўқ. Масалан, арабий илм «Алжабр»ни букун тараққий этган миллатларда «Алжабр» ва аларда «ж» йўқлиги(дан) «Алгебра» дерлар.\nБу тил масаласи Русия мусулмонлари матбуотиға бир хейли баҳс бўлуб, фаалан ва амалан авом тили ва ёинки содда тил тарафдорларини мағлубияти ила натижаланмоқдадур. Бизнинг Туркистон матбуотида, табиий, бу масалани бошидан ўткарур. Шунинг натижаси ва навбати бўлуб мўътабар «Садойи Туркистон» рафиқимизда тил масаласи мақолалари ёзилмоқдадур. Баъзи афандилар меҳмонни «қўноқ» дейилсун деб таклиф этарлар. Ҳолбуки қўноқ деганда, бир турк фаҳмлайдур. Меҳмон деганда, турк фаҳмлагани устида, яна бир форсий мусулмон қариндошимизда англайдур. «Тилимиздан форсий ва арабийни қувайлук», бу кўп енгил орзу, аммо ижроси мумкин эмас орзулардандур. Масалан, мунинг тарафдори бўлган мўътабар «Садойи Туркистон»ни «Турк эли довуши» лозим бўлур. Туркистонни «Турк эли» ёхуд «Турк ери» ёзмоқ керак бўлур.\nТошканд, Ҳўқанд ва бошқа минглар ила жуғрофиёвий исмларни ражоли тарихия ва ёинки тарихий воқеаларни маҳаллий ва машҳур одамлари ва ой ҳам йили, куни ва ...лариғача тағйир бериб, туркий исмлар тоқиб, аларға, янги луғатлар тайёрлаб, янгидан тадвин этмоқ лозим келур. Ва ўшал ҳолдагина турк тилини арабий ва форсий луғатлардан ажратиб бўлурки, мунга ҳама ишни қўюб, ҳамма бирдан ҳаракат этса, эҳтимолки, бир неча юз саналарда хаёлан зўрға воқеъ бўлса. Ҳолбуки, бул, ижроси мумкин эмас қуруқ хаёли фосид-гинадур.\nМуҳтарам А. Музаффар афанди 63-рақам «Садойи Туркистон»да ҳандасадаги арабий истилоҳ ва исмларға туркий муқобиллар кўрсатурлар. Анга қараганда, ҳандасани ўзига «андоза» форсийнинг муарраби ва ёинки бузулғонидур. Анга ҳам туркча ва барча улум ва фунун ва Қуръонға ҳам туркча исм қўймоқ лозим келур. Ҳолбуки, баъзи бир нимарсани исми, луғатан мусаммасининг маъносиға далолат қилмай, аммо истилоҳан, таълиман ва тарихан ва ёинки замонан анга исм ва алам бўлуб қолгандур. Чунончи «воҳид қиёси» маънойи фаннийсини «солиштириш ўлчови» адо этмайдур. Бўлса-бўлмаса, бу бир истилоҳ бўлуб, «солиштириш ўлчови», яъни воҳид қиёси дейилмагунча фаҳмланилмас. Авом учун бу сўзлар ёзилатургон бўлса, ул иккисини-да фаҳмламайдур. Агарда мактаб талабалари учун бўлса, Туркистонда йўқ туркий ҳандаса китобимиздан муқаддам бир-да лоятиноҳо янги истилоҳи туркия луғати чиқормоқ лозим келур.\nФикримча, бу ўйловлар фазладур. Тўғридан-тўғри демоқ керакки, бақадри имкон арабий оз ёзулсун. Арабий исмлик нимарсалар жамланганда, туркча жамлансун. Масалан, улум, фунун, уламо, қуззот ва ...демоқ еринда фанлар, илмлар, олимлар, қозилар ва... лар ёзингиз. Ёинки мўътабар «Садойи Турқистон»нинг 64-рақаминдаги «Тил масаласи»да «Курраи арзда яшамакда бўлган ҳар миллатни ўзига махсус бир лисони миллийси вордур» жумлаларни бир оз туркча ёзмоқ кераклигиға машварат бермоқ лозим. Аммо бутун фанний ва илмий ва диний истилоҳ ва иборатларға муқобил туркчадан исм таъйин қилмоқ фикриға чўммоқ ўзни чарчатиб ва матбуотнн зоеъ қилмоқдан бршқа нимарса эмасдур.\n«Тил масаласи» муҳаррирларидан бири дер: «Тиллар замон ила ислоҳ бўлур, бирдан ислоҳ этилмаслар». Содда тил нима учун керак? Атрофиндаги қавму қариндоши илан сўйлашмоқ учун. Адабий ва илмий тил нимаға керак? Мавжуд илму фан ва тарихни билмоқ ва алардан фойдаланмоқ учун. Энди бизға лозимки, атроф, яъни теварагимизни адабийлаштурсак, мунавварлаштурсак, яъни илму фан ила ёрутсак. Илму фан бўлса, бизни тилға тобеъ бўлмай, балки бизни ўзиға жабран тобеъ этар. Энди бу содда тилни бизни ҳар қишлоқ ва маҳаллада бир-биридан фарқи бордур. Аммо илмий ва адабий тилни ҳар бир қишлоқ ва кўйдаги оналарни тилинда бўлмоқлиги ва алардан бошланмоғи мумкин эмасдур. Оре, англис ва франсуз оналари ва ва ўқуғон рус ва усмонли оналарини(нг) тили матбуот ва мактабдаги адабий ва илмий тилни айни ва худ ўзидур. Аммо алар бир неча юз санадан бери, қориндан қоринғача ўқуб келган оналардур. Бизни мазлум оналаримиз батанан баъд батан ўқумай келганлар. Энди у мазлумларға ҳандасанинг туркча истилоҳларини ютдургон ила она тили бўлуб туруб, аввалан ул онани ўзиға англашилмайдур. Модомики, бизға илму фан керак ва модом(ики), турк тилининг баъзи шўъба ва лаҳжалариға замоний, фанний, диний, тарихий ҳар навъ китоблар бордур. Ани ўқуб фаҳмламоқиға ғайрат этишимиз лозимдур. Масалан, Кафкоз ва Қирим лаҳжасини билатургонлар бу кунги дунёмизда мавжуд аксар, балки ҳама илму фанларни туркча тилда билурлар.\nДунёмизни илму фанидан хабардор бўлмоқ учун рус, немис, франсавий, англис, итолиёли, арабий, жопуний тилларидан бирини билмоқ керак ва аларни билмаганда Кафкоз ва ё Қирим лаҳжаи адабиясини билган кишини дунёдан хабарлик бўлушиға восита бўлур. Аммо қадим чиғатойча, мўғулча, ўрхўнғча ва саҳройи тилларни тиргузгон ила на фойда? Ва у тилларга қаю илму фанлар бор? Ҳозирги сўзимизға қўшулган форсий ва арабий сўзлар бизни арабу форсға бир даража яқин этар. Илму фан китоблариға яқинлашмоқимизға восита бўлур. Баъзи биродарларимизни соф она тили бор. Аммо она тилида мактаб, мадраса, фанний ва илмий китоблар таъсис этолмайдурлар. Чунки сўз етишмайдур. Агарда алар тараққий этса ва маданий бўлса, ҳукман ҳозирги тилни ўзгартириб бўлур. Ҳамда минг йил аввалги тилға қайтмоқ қонуни табиатға мухолифдур. Чунки мозийға ружуъ мумкин йўқ. Бегона тилдан сўз олмоқдан қутулган тил йўқдур. Англисчани арабчадан сўнгра энг бой тил дерлар. Маа фиҳи, ўн минглар ила бегона луғатларни мажбуран олганлигини ёзарлар.\nХулоса фикримиз шуки, ялғуз туркча сўйламак ва ёзмоқ абадан мумкин йўқ. Бақадри имкон арабий ва форсийни оз ёзайлуқ. Барча илму фан истилоҳ ва луғатлариға туркчадан муқобил охтариб вақтни зое этмайлук. Тараққий этган туркий шевадаги илмий ва фанний китобларни англамоқға саъй ва ғайрат этайлук. Келар замон учун ҳозирланайлук, ўтган замон учун эмас. «Она тили, она тили», бу яхши орзу. Аммо тилсиз оналар тилиға мактабий китоблар ёзила берса, Туркистонда ададсиз бузуқ она тиллар шевасиға ададсиз китоблар ёзмоқ лозим келурки, Андижонда ёзилгани Бухорода, Авлиёотада ёзилгани Қаршида англашилмайдур. Чунки бу оналарни тили бир-биридан фарқликдур. Тараққий этган миллатлар оналари ўқутар экан, биз аввал онамизни ўқутуб, анга тил ўргатмоқимиз керак. Чунки бизни илм ва тилсизлигимиз алардандур. Бинобарин, бақадри имкон оз арабий ва форсий, оддий, туркий луғат ила ҳозирги шеваларча ёза бермоқдан бошқа илож йўқдур.\n«Ойна» журнали, 1915 йил, 11—12-сонлар. 274—277, 306-311-бетлар.\n Батанан баъд батан — авлоддан авдодга.


7 январь 2022 4581\n2022 йил 6 январь куни Олий Мажлис Сенати ҳамда ЮНИCЕФнинг Ўзбекистондаги ваколатхонаси, Маҳалла ва оилани қўллаб-қувватлаш вазирлиги ҳамда Олий Мажлиснинг Бола ҳуқуқлари бўйича вакили (Омбудсман) билан ҳамкорликда «Болаларни республика ўқув-тарбия муассасаларига жойлаштириш ва улар реинтеграциясининг долзарб масалалари» мавзусида давра суҳбати ўтказилди.\nТадбирда ихтисослаштирилган ўқув-тарбия муассасаларига болаларни жойлаштиришнинг олдини олиш масаласи ҳамда улар оилалари ва ҳамжамиятларига тегишли равишда реинтеграцияси соҳасидаги натижалар сарҳисоб қилинди.\nХусусан Республика ўқув-тарбия муассасаларидан чиқарилган болаларнинг реинтеграцияси билан боғлиқ муаммолари муҳокама қилинди. Қайд этилганидек, ёпиқ муассасалардан қайтгач, кўплаб ўспиринлар бундай муассасаларга жойлаштирилишига сабаб бўлиб, ҳали ҳам ечим топмаган ижтимоий муаммоларга дуч келади.\nУлар ота-оналар, бошқа оила аъзолари, мактаб ва ҳамжамиятлар томонидан қабул қилинмаслиги мумкин. Шу сабабли ёпиқ муассасалардан қайтган болалар учун реинтеграция хизматлари, хусусан, оилаларни қўллаб-қувватлаш хизматларини яхшилаш ўта муҳимдир.\nШунингдек озодликдан маҳрум қилиш фақат энг сўнгги чора сифатида имкон қадар қисқа вақт давомида қўлланилиши ва халқаро стандартларга мувофиқ истисно ҳолатлари билан чекланиши лозимлиги иштирокчилар томонидан таъкидланди.\nИхтисослаштирилган ўқув-тарбия муассасаларидаги болалар аҳволини баҳолаш уларнинг аксарияти қийин ҳаётий шароитдаги оилалардан эканлигини кўрсатади. Бундай оилаларнинг асосий муаммолари моддий қийинчиликлар, спиртли ичимликлар ва психоактив моддаларни истеъмол қилиш, доимий иш билан бандликнинг йўқлиги, оила аъзолар ўртасида жиддий руҳий касалликлар билан боғлиқ.\nЙиғилишда таъкидланганидек, агар диққатни қийин аҳволдаги оилаларни эрта аниқлашга қаратилса, улар билан профилактика ишлари олиб борилса, маҳалла ва мактабларда ишлар янада кучайтирилса, болалар ҳимояси ва уларнинг фаровонлиги ошади. Бу, ўз навбатида қиз ва ўғил болаларнинг оиласидан заруратсиз ажратишни ва болаларни ихтисослашган муассасаларга жойлаштиришни камайтиришга хизмат қилади.\nБолаларнинг энг яхши манфаатларини кўзлаган самарали реинтеграция ҳамжамият даражасидаги профилактика ва қўллаб-қувватлаш хизматларини ишлаб чиқиш ва уларни жорий этишни талаб қилади. Барча болалар, жумладан қонун билан зиддиятдаги болаларни оилаларидан ажратиш ва интернат муассасаларига жойлаштиришнинг олдини олиш учун эрта аниқлаш, йўналтириш ва комплекс ижтимоий хизматларни тақдим этиш шулар жумласига киради. Болалар, ота-оналар, оилалар ва ҳамжамиятларни реинтеграцияга тайёрлашда уларга ҳамроҳ бўладиган ўқитилган ижтимоий соҳага оид кадрлар бўлиши аҳамиятлидир дея қайд этилди йиғилишда.\nТадбирда норматив-ҳуқуқий база ва тармоқлараро ҳамкорликни такомиллаштириш, тегишли мутахассисларнинг салоҳиятини ошириб, ҳамжамият даражасида оилани қўллаб-қувватлаш хизматларини кучайтириш, зарарли гендер нормаларини бартараф этиш бўйича ишларни давом эттириш, ҳуқуқбузарлик билан боғлиқ хатарларнинг олдини олиш бўйича мониторинг ва самарадорликни баҳолаш ишларини ҳужжатлаштириш ва бошқа тавсиялар ишлаб чиқилди.


Термитга қарши кураш усули яратилди\nЯқинда Урганч давлат университети олимлари Ўзбекистон Фанлар академиясининг Зоология институти ходимлари билан ҳамкорликда термитларга қарши курашнинг янги усулини ишлаб чиқди.\nУрганчлик биолог Икром Абдуллаевнинг сўзларига қараганда, термитларни йўқ қилувчи алдамчи озуқа америкача услуб асосида яратилган. Алдамчи озуқа таркибида хлорфромозон ва гексофломорон кимёвий моддалари, бактерия ва замбуруғ микрорганизмлари бор.\nАйни кунларда термитга қарши курашнинг янги усули бўйича илмий тадқиқот ишлари бошлаб юборилган.\nИ.Абдуллаевнинг билдиришича, Хивадаги Ичонқалъанинг Жума масжиди тарихий ёдгорлигига алдамчи озуқали уч юздан ортиқ махсус идиш қўйилган. 1,5-2 ойдан кейин бу озуқа қандай натижаларга олиб келгани текшириб кўрилади.\nТермит қурти Хоразмда ўтган асрнинг 80-йилларида аниқланган. Бу зараркунанда воҳадаги тарихий обидалар ва аҳоли уйларига жиддий зарар етказиб келяпти. Хива шаҳридаги 30 та тарихий ёдгорлик, “Янги турмуш”, “Ичонқаъла” ва “Мевастон” маҳаллаларидаги юзлаб иншоотлар термитдан зарарланган. Биргина “Мевастон”да 300 га яқин хонадон термитдан шикастлангани аниқланган.\nАйни пайтда бу уйларнинг аксариятида яшаш жуда хавфли бўлиб қолган. Аҳоли уйларнинг босиб қолишидан доимий хавотирда яшашга мажбур бўляпти.\nБу хавотирларга асос бор. Ўтган йили хивалик Сафоевлар хонадони айвони томи термит қуртидан зарарланиш оқибатида қулаб тушган эди. Натижада оиланинг 4 ёшли эгазаклари Ойша ва Фотима девор тагида қолиб ҳалок бўлганди.\nБиолог И.Абдуллаевнинг айтишича, олимлар термитларнинг зарари жуда катта бўлаётгани ҳақида огоҳлантириб келаётган бўлса-да, ҳозиргача нафақат Хоразмда, балки республикада ҳам уларга қарши курашувчи бирорта биолаборатория ташкил этилмаган. Бунга маблағ йўқлиги сабаб бўляпти.\nМаълум бўлишича, маблағ йўқлиги учун “Мевастон” маҳалласини кўчириш масаласи ҳам 4 йилдан буён пайсалга солиняпти.\nИ.Абдуллаев бу муаммо термитга қарши курашнинг янги усулидан самарали фойдаланишга ҳам тўсиқ бўлаётганини билдирди.\n“Биз фақат халқаро грант ҳамда Ўзбекистон Фан ва техника қўмитаси гранти асосидагина илмий тадқиқотлар олиб боряпмиз”, - деди олим.\nРасмий маълумотларга кўра, Хива шаҳрида термитга қарши тадқиқот олиб бориш, тупроқни термитдан тозалаш ишларига, шунингдек, термитдан зарар кўрган аҳолини турар-жой билан таъминлаш ва уларга товон пули тўлаш учун жами 6 миллион долларга яқин маблағ керак бўлади. Ҳозирча бу маблағнинг топилиши даргумон бўлиб турибди.


БМТ Россия қўшинларини аннексия қилинган Қримдан олиб чиқишга чақирувчи резолюцияни қабул қилди - Darakchi\nБМТ Россия қўшинларини аннексия қилинган Қримдан олиб чиқишга чақирувчи резолюцияни қабул қилди\nДУНЁ 10.12.2019, 16:20\nБМТ Бош ассамблеяси Россияни ўз қўшинларини босиб олинган Қримдан олиб чиқиб, Украинанинг вақтинча босиб олишига чек қўйишга чақирувчи резолюцияни қабул қилди. Бу ҳақда таржимон.уз хабар бермоқда.\nБу ҳақда БМТнинг Украинадаги ваколатхонаси матбуот котиби Олег Николенко хабар берди.\nХусусан, резолюцияда шундай дейилади:\n• Россия Федерациясидан қўшинларини аннексия қилинган Қримдан олиб чиқиб кетиш ва Украина ҳудудини вақтинча босиб олишни тўхтатиш талаби;\n• Россия Федерациясига Украина ҳарбий-денгиз кучлари, «Бердянск», «Никополь» ва «Яны Капу» номли учта кемасидан мусодара қилинган ҳарбий техника ва қуролларни қайтариб беришни сўраб мурожаат қилиш;\n• 24 нафар украиналик денгизчи бўйича арзномага ижобий баҳо берилди ва Россия Федерациясида ноқонуний равишда ҳибсга олинган барча фуқароларни Украинага қайтариш мақсадида музокараларни давом эттириш зарурлигига урғу берилди;\n• Россия Федерациясининг Қримда ҳарбий машқлар ўтказиши ва у эгаллаб олган ҳарбий корхоналардан фойдаланаётганлигини қоралаш;\n• Украина ярим оролидаги ядровий инфратузилмани суиистеъмол қилишга урғу бериш;\n• Россия ҳарбий кучларининг кучайиши ҳамда Қора ва Азов денгизларида халқаро навигацияга тўсқинлик қилиш Украинанинг қирғоқ минтақаларига, хусусан Донбассда ижтимоий-иқтисодий вазиятга салбий таъсир кўрсатаётганлиги тўғрисидаги фактларни фиксациялаш;\n• хорижий давлатлар, халқаро ташкилотлар ва муассасаларга вақтинча эгаллаб олинган Қримга ташриф буюришни Украина билан келишмасдан туриб амалга оширишни тавсия қилиш.\nМазкур резолюция учун 63 та мамлакат маъқуллаб овоз берди, 19 таси қарши бўлди.\nНиколенконинг таъкидлашича, «Қрим Автоном Республикаси ва Украинанинг Севастопол шаҳрини, шунингдек, Қора ва Азов денгизларининг бир қисмини ҳарбийлаштириш муаммоси» номли ҳужжат 42 та давлат, хусусан Украина, ЕИ, АҚШ, Канада, Туркия билан биргаликда ишлаб чиқилган.\nЭслатиб ўтамиз, 8 ноябрь куни Бирлашган Миллатлар Ташкилотининг Халқаро суди Украинанинг Россияга қарши даъвоси устидан судлов юрисдикциясини тан олди. Ташқи ишлар вазирлиги буни Украина дипломатияси ва украиналик юристларининг ғалабаси ва тарихий лаҳза деб атади.\nШунингдек, Ташқи ишлар вазирлигида, энди ўз навбатида Россия томони терроризмга қарши курашаётганини ва аксинча уни молиялаштирмаётганлигини исботлаши керак бўлиши хақида тушунча бериб ўтилди.


кўра, ёнғин йўловчилар учун таом тайёрланадиган поезд ошхонасидаги газ баллони портлаши оқибатида келиб чиққан. Ёнғин оқибатида поезднинг ...\nжойлашган 30-сонли мактабгача таълим муассасаси ошхонасида маиший газ баллони портлаган ва ёнғин вужудга келган. Ёнғинни бартараф этиш учун ...\nкетаётган вақтида автомашина юкхонасига ўрнатилган 100 литр сиғимли газ баллони портлаб кетган.Ҳалокат натижада автомашина ҳайдовчиси ва унинг ...\nМутасаддилар реал воқеликдан кўра, жимжимадор ҳисобларга тўла қоғозга ишонишади! Қоғоз эса нималарни кўтармайди, дейсиз. Балки, шу боис оддий хатдан нусха беришга чўчиб, турли важ-карсонлар кўрсатгандир «Ўзтрансгаз»нинг фуқаролар билан ишлаш бўлимидаги ўзини таништирмаган йигит?!\nмагистрал йўлида 26 нафар йўловчиси бўлган автобуснинг газ баллони портлаши оқибатида автобус йўловчиларидан 4 киши воқеа жойида, ... текширувдан ўтказилади. Махсус фармойишга кўра, икки ой муддатда газ баллони ўрнатилган автотранспорт воситалари, шунингдек, уларга хизмат ...\nқарашли қандолат маҳсулотларини ишлаб чиқариш цехидаги суюлтирилган газ баллони жўмраги отилиб кетиши оқибатида газ сизиб чиқиб, чақнаш содир ...\nСаксон ёшли отахонни нега cарсон қилишди?\nасосида, ўз вақтида тўлдириб бериш тизими яратилмаган. Уйма-уй кириб газ баллони йўқларнинг тугал рўйхати шакллантирилмаган. Сансалорлик ва ... норози. Масалан, Кўкмозор маҳалласида 80 та хонадонда суюлтирилган газ баллонига эҳтиёж мавжудлиги, 34 та хонадон эса «Тумангаз» корхонаси ...\nавтомобилга газ тўлдирилаётган пайтда машинага ўрнатилган метан газ баллони портлаб кетган.Ҳодиса оқибатида ҳалок бўлган киши шохобча ходими ...\nгаз тўлдираётган вақтида автомашинага ўрнатилган метан газ баллони портлаб кетган. Ўзбекистон Республикаси ИИВ Жамоатчилик ва ...


Нархлар ва тарифлар апрелда ўртача 0,9%га ошди | NORMA.UZ\nНархлар ва тарифлар апрелда ўртача 0,9%га ошди\nДавстатқўм жорий йил апрелидаги инфляцияни ҳисоблади. Товарлар 0,4%га, хизматлар 2,7%га қимматлашди.\nОзиқ-овқат товарлари ўртача 0,3%га қимматлашди. Озиқ-овқат товарлари асосий гуруҳлари орасида нарх ошиши ва тушиши бўйича, тегишинча, мева-сабзавот маҳсулотлари ва тухум етакчилик қилди. Тухум нархи 7,5%га, шакарники 3,6%га пасайиши кўзга ташланди, бу кўп жиҳатдан бозорнинг ушбу маҳсулотлар билан тўйинганлиги билан боғлиқ.\nНоозиқ-овқат товарлари нархларининг ўсиш суръатлари нисбатан мувозанатлашгани қайд этилди. Бир ойда уларнинг нархлари ўртача 0,4%га ошди. Қурилиш материаллари, маиший текстиль, ошхона анжомлари ва буюмлари, автомобиллар учун ёқилғи нархлари кўпроқ ошди. Чунончи, автомобиллар учун ёқилғи нархлари индекси қатор минтақаларда метан нархлари ўсиши (республика бўйича ўсиш ўртача 8,4%ни ташкил этди) ва мамлакатимизнинг барча минтақаларида пропан нархлари пасайиши таъсири остида ўртача 18,7%ни ташкил этди.\nАҳоли учун хизматлар ўртача 2,7%га қимматлашди. УКХ соҳасида тарифлар ошиши умуман хизматлар соҳаси бўйича тарифларнинг ўртача даражаси ўсишига асосий таъсир кўрсатди. Бошқа хизматлар бозорида ҳам нархлар ошиши кузатилди. Чунончи, йўловчи транспорти хизматлари 4,9%га қимматлашди. Бунда тарифлар ўзгариши МДҲ мамлакатларига ва халқаро йўналишлар бўйича авиарейслар чипталари қиймати ошишида акс этди, айни пайтда республика шаҳарлари бўйича рейсларга чипталар евро курсининг миллий валютага нисбатан пасайиши ҳисобига арзонлашди.


Антони Марсьяль: Ҳужумчи сифатида майдонга чиқиб, дарвозага гол киритсанг бу сенинг бахтингдир\n17 ноябрь, 2017, 19:40\n“Манчестер Юнайтед” клуби ҳужумчиси жамоадаги роли ҳақида goal.com нашрига берган интервьюсида билдириб ўтди.\n- Шуни таъкидлашим лозим, учрашувни асосий таркибда бошлаш осонроқ. Бунга сабаб ўйинга захирадан майдонга тушсаиз, жамоадошларингиз қизиган, сиз эса баҳсга киришишингизга вақт керак бўлади. Мен беллашувни бошидан ўйнашни маъқул кўраман, чунки қизиш ва баҳсга киришишга бемалол вақт сарфлашга имкониятингиз бор.\nМен ўзимга ва ўз қобилиятимга ишонаман. Ўйлайманки, мураббий менга ишонади, менинг ҳаракатларим ва яхши ўйин кўрсатишим менга кўпроқ ўйин вақтини беради.\nБутун жамоамиз захирадан чиқиб ҳам ғалаба қозонишни истайди. Мен асосий таркибда чиқиб ҳам яхши натижаларни кўрсатишга таёрман.\nҲужумчи сифатида майдонга чиқиб, дарвозага гол киритсанг бу сенинг бахтингдир. Мен захира футболчиси эканлигимга қарамай, майдонга кўп чиқаман. Лекин асосий таркибда чиқишга интиламан, - дейди футболчи.


Дротаверин-NGP – medu.uz – Дорилар ҳақида маълумотлар ўзбек тилида\nHome Йўриқномалар Дротаверин-NGP\nПрепаратнинг савдо номи: Дротаверин-NGP\nТаъсир этувчи модда (ХПН): Дротаверин (дротаверин гидрохлорид кўринишида).\nФаол модда: Дротаверин гидрохлорид (100% қуруқ моддага қайта хисоблаганда) – 40 мг.\nЁрдамчи моддалар: лактоза (сут қанди) –52 мг; маккажўҳори крахмали – 35 мг; магний стеарати – 3 мг; тальк – 4 мг; пастмолекуляр поливинилпирролидон – 6 мг.\nТаърифи: Cариқ рангли, яшил тусли, хидсиз таблеткалар. Бироз мармарликга йўл қўйилади.\nФармакотерапевтик гурухи: Спазмолитик воситалар.\nАТХ коди: А03АD02\nМиотроп таъсир этувчи спазмолитикдир. Ички аъзоларнинг силлиқ мушаклари тонусини яққол ва давомли пасайтиради, уларнинг функцияси ёки иннервациясидан қатъий назар, уларни харакат фаоллигини камайтиради, қон томирларни ўртача кенгайтиради. Вегетатив нерв тизимига таъсир кўрсатмайди.\nПрепарат перорал қўлланганида меъда-ичак йўлларида тез сўрилади, ярим сўрилиш муддати 12 минут. Қон зардобидаги максимал концентрацияга (Смах) 45-69 минутдан кейин эришилади. Жигарга метаболизмга учрайди. Биокиришаолиши тахминан 100%. Гематоэнцефалик тўсиқ орқали марказий нерв тизимига ўтмайди. 72 соатдан кейин организмдан метаболитлар кўринишида 50% – сийдик билан ва 30% – ахлат билан чиқарилади.\nСиллиқ мушакларнинг спазми чақирган функционал ҳолатларни ва оғриқ синдромини олдини олиш ва даволаш: холелитиаздаги спазмлар (жигар санчиғи), холецистит, меъда ва ўн икки бармоқ ичак яра касаллиги; меъданинг пилорик ва кардиал бўлимларини спазмлари; спастик қабзият, спастик колит; проктит, газларни йиғилиб қолиши оқибатида операциядан кейинги санчиқлар; нефролитиаз (буйрак санчиғи), пиелит билан боғлиқ бўлган сийдик йўлларини спазмлари; инструментал аралашувлар оқибатидаги силлиқ мушакларни спазмлари; периферик артериал томирларни, бош мия томирларини спазмлари; альгодисменорея; ҳомиладорлик даврида бачадоннинг қўзғалишини пасайтириш учун; туғуруқлардаги бачадон оғзини спазми, бачадон оғзини узоқ муддат очилиши, туғруқдан кейинги тўлғоқлар, ҳомила ташлаш хавфи; эндоартериитлардаги приферик томирларни спазмлари; артериал гипертензия ва стенокардияда бошқа антигипертензив ва антиангинал воситалар билан мажмуада қўлланади.\nИчга, катталарга 40-80 мг дан (40 мг дан 1-2 таблетка ёки 80 мг дан 1 таблетка) кунига 3 марта буюрилади.\n6 ёшгача бўлган болаларга препарат бир марталик доза – 10-20 мг, максимал суткалик доза – 120 мг; 6 ёшдан 12 ёшгача – 20 мг, максимал суткалик доза – 200 мг. Суткада 1-2 марта қабул қилинади.\nБош оғриғи, бош айланиши, юрак уриши, қизиш хисси, кўп терлаш, кўнгил айниши, қабзият, артериал босимни (АБ) пасайиши, шунингдек баъзида аллергик дерматит бўлиши мумкин.\nОғир жигар, буйрак, юрак етишмовчилиги, II-III даражали AV–блокада, 1 ёшгача бўлган болалар, препаратга юқори сезувчанликда қўллаш мумкин эмас.\nБир вақтда қўлланганда, препарат леводопани антипаркинсоник фаоллигини пасайтириши мумкин, бу треморни ёки ригидликни кучайиши билан бирга кечиши мумкин (мажмуани эхтиёткорлик билан қўллаш керак).\nПрепарат хомиладорлик ва эмизиклик даврида, шунингдек коронар артерияларини яққол атеросклерози бўлган ва АБ пасайган беморларга эхтиёткорлик билан буюрилади.\nМеъда ва 12 бармоқ ичакнинг яра касаллигини даволашда препарат холинолитиклар билан мажмуада қўлланади.\nГипертоник кризни бартараф қилиш учун мажмуавий даволаш таркибида қўллаш мумкин.\nНожўя самаралари пайдо бўлган ҳолларда препаратни бекор қилиш керак.\nПрепаратни бевосита силлиқ мушакларга таъсир қилиши туфайли, у спазмолитик сифатида холиноблокаторлар гуруҳи дори воситаларни қўллаш мумкин бўлмаган ҳолларда( глаукома, простата безининг гипертрофиясида ва бошқаларда), ишлаталиши мумкин.\nТаблеткалар 40 мг дан контур уяли ўрамларда.


Кумуш Раззоқованинг собиқ турмуш ўртоғи саратон хасталигидан вафот этди - - - www.Voydoda.com - Скачать новинки музыки 2018 бесплатно -\nКумуш Раззоқованинг собиқ турмуш ўртоғи саратон хасталигидан вафот этди\n15 Ноя 2017(17:08)\nВладимир Барамиков саратонга чалиниб, 2016 йилнинг 29 май куни Ҳиндистонга жарроҳлик амалиёти учун жўнаб кетган эди.\n13 ноябрь куни Тошкентда “UNA records” бош директори, продюсер, бастакор ҳамда “Садо” ва “Наво” ансамблларининг асосчиси Владимир Валентинович Барамиков 69 ёшида ҳаётдан кўз юмди. Бу ҳақда унинг ҳамкасби Алиаскар Фатхуллин Facebook’даги саҳифаси орқали маълум қилди.\n2016 йилнинг май ойида Владимир Барамиковнинг бетоблиги ҳақида сайтимиз орқали хабар берган эдик. Маълумотларга кўра, бастакор узоқ давом этган хасталик сабаб ҳаётдан кўз юмган.\nВладимир Барамиковнинг собиқ турмуш ўртоғи, Ўзбекистонда хизмат кўрсатган артист Кумуш Раззоқова ҳам унинг саратон касаллигига чалинганини, 2016 йил 29 май куни Ҳиндистонга жарроҳлик амалиёти учун жўнаб кетганини айтган эди.\n“Ўзтелерадио” режиссёри Мастура Исҳоқова “Биз унинг соғайиб кетишига умид қилгандик. Володянинг ҳам ишончи комил эди. Афсус, унинг яқинларига ҳамдардлик билдираман. Хотираси абадий бўлсин”, деб ёзиб қолдирди.\nМаълум қилишича, Владимир Барамиков Тошкентдаги Боткина қабристонига дафн этилган.\nТеги: Кумуш Раззоқованинг собиқ турмуш ўр


Каримов америкалик тадбиркорларни қабул қилди\nЎзбекистон Президенти Ислом Каримов АҚШнинг “Honeywell” ширкати раҳбари Дэвид Коут бошчилигидаги делегацияни қабул қилди.\nИнтерфакс агентлигига кўра, президент матбуот хизмати “Ислом Каримов Ўзбекистонда “Honeywell” корпорацияси билан биргаликда амалга оширилаётган ўзаро манфаатли ва узоқ муддатли юқори технологияларни ривожлантиришга қаратилган лойиҳалар сармоялар соҳасидаги Ўзбекистон-Америка ҳамкорлигига янги туртки беришига ишонч билдирди”, дея маълум қилган. Суҳбат давоммида Ўзбекистон иқтисодига хорижий саромяларни жалб қилиш масаласи муҳокама қилингани айтилмоқда.\nҚарийб 130 йиллик тарихга эга “Honeywell” корпорацияси, аэрокосмик, маъмурий, саноат ва турар жой биноаларини бошқариш соҳаларидаги технологияларни ишлаб чиқиш билан шуғулланади ва дунёдаги етакчи ширкатлар юзталигига киради.\nКаримовнинг “Honeywell” корпорацияси раисини қабул қилиши Ўзбекистонда қатор хорижий ширкат ва сармоядорлар қийинчиликларга дуч келган пайтга тўғри келмоқда.\nХусусан, шу ой бошида Британиянинг “Oxus Gold” ширкати ўзининг Ўзбекистондаги активларидан ажралиш таҳдиди туғилгани боис, Тошкент ҳукуматини халқаро арбитраж судига беришини эълон қилди.\nБундан ташқари, кейинги ойларда Туркияга қарашли “Turkuaz”, Швециянинг “Oriflame”, Американинг “Mary Kay”, Бирлашган Араб Амирликларига тегишли “Comfort Elite” каби ширкатлар ёпилиб, уларнинг ҳисоб рақамлари ҳибсга олинган.